la lira indiana: de setembre 2009\nAvui ha estat un gran dia. De fet, el dia de la inflexió. He traspassat l'equador del meu destí. Aquesta tarda he fet, tot sol però amb una gran complicitat de l'audiència, una actuació al pati central del Museu d'Antropologia.\nL'edifici pràcticament és de la meva edat; el van començar a projectar l'any 61. En aquesta casa, ja fa molts anys, jo hi vaig fer la meva primera feina remunerada: unes àudio-transcripcions d'enregistraments de camp per la fonoteca de l'INAH, amb el meu futur compadre Fernando Nava, avui director de l'Instituto Nacional de Lenguas Indígenas.\nLa cita de les proves de so era a primera hora del matí. He arribat a l'hora pactada i el regidor d'escenari m'ha rebut a la porta amb tot a punt. El primer que haig de reconèixer és l'excel·lent professionalitat, coneixement i sensibilitat musical, afegits al respecte, bon humor i tracte exquisit de l'enginyer de so i la seva gent. Vint minuts d'una de les millors proves de so que recordo. Això sol ja ha estat una fita.\nDesprés he assistit a una ponència que m'interessava molt, sobre la tradició musical de Xichú. La ponent ho ha brodat. Olimpia Montserrat Valdivia m'ha impactat fortament i així li ho he dit en el torn d'intervencions. No s'ha enrojolat perquè el color de la seva pell ho fa impossible del tot. I és que ha resultat ser una joveneta del poble que m'ha reconegut perfectament de la festa de capdany que hi vam passar amb la família.\nTot carregat d'energia m'he preparat durant dures hores, jo i els meus instruments i aparells, pel concert: la consumació d'aquell correu de recomanació que va fer de la meva proposta en Guillermo Contreras a un tal Benito, que va resultar ser el gran Benito Taibo, company d'Institut i de fetxories d'aquella edat d'ideals. Avui també, doncs, l'èxit de la seva programació ens ha fet encara més gran l'alegria per les bones notícies d'avui sobre l'inici de la recuperació del seu germà i amic nostre de l'ànima, en Carlos.\nDes del començament he tingut la complicitat de les Xochipillis i el Jahví, formats al recent taller de Cuernavaca organitzat pel meu íntim amic, company del Dueto Tepoztlán de Barcelona, en Chucho Peredo. I he tingut l'immensa joia de veure reunides a la plaça les persones més importants de la meva vida afectiva a Mèxic. I mentre jo tocava, en Josep Maria Murià enviava les ones del concert per telèfon cel·lular a la seva terra de Jalisco i les dirigia als meus cosins germans, via Pepe Marull.\nHa documentat l'acte Guillermo Contreras, etern amic i company de Etnomusicologia, que va ser més guru i més mestre que el mateix professor que vam tenir. I els Ayats m'han fet l'honor de voler compartir l'experiència i han proporcionat un bon reforç català a l'"assuntu". I d'aquesta manera, sota l'empara del bon Tlàloc hem pogut ballar un vals, sardanes i ballets, escoltar romanços i el divino al to del contrapàs llarg, fer alguna glosa i sentir-nos a casa per partida doble.\nI encara s'han venut CDs i tot. m'he acomiadat de les Xochipillis, les Ribera i els Ayats, i cap a sopar i dormir a cals Carral-Escamilla, que de cases al DF no en manquen pas!\nPublicat per Francesc Tomàs Aymerich a 22:16 1 comentari:\nLa ciutat-estat més important de l'Epiclàssic Mesoamericà ha rebut la nostra visita. Pel camí hem presenciat unes danses de la conquesta davant de l'esglèsia d'Alpuyeca, o Xochitepec, potser, i hem esmorzat en un pantagruèlic bufet lliure de 50 pesos.\nPublicat per Francesc Tomàs Aymerich a 7:06 Cap comentari:\nPublicat per Francesc Tomàs Aymerich a 6:19 Cap comentari:\nPublicat per Francesc Tomàs Aymerich a 21:28 Cap comentari:\nja estic a Cuernavaca, ben instal·lat a cal Chucho. La Joana, la Marta i la Sara són a casa de la mare del Chucho, que és molt velleta i sempre està de bon humor, i hi ha una noia molt maca que es diu Teo, que la cuida. El taller el vam començar una hora tard però va funcionar bé. Sort que em porto bona part dels alumnes de casa, que si no fórem quatre gats!. La Marta havia ballat sardanes, les tres tenen ritme, canten i ballen bé. De moment vaig passar el powerpoint i després vam aprendre Joan del Riu, Marieta cistellera, ball de punta i taló i patatuf, Després del taller vam passajar amb el Chucho pel centre de Cuernavaca. Quasi no vaig notar el canvi d'horari, però ara m'he despertat molt d'hora i he menjat un actimel i avui anem a Tepoltlán. Dels alumnes hi ha una pedagoga musical com de la meva edat que va fer el mètode Kodali a Hongria. Li vaig deixar després el llaüt i va cantar amb una veu preciosa algun motet renaixentista, acompanyant-se una miqueta amb acords. També hi ha músics jovenets de l'orquestra jove, una d'elles és filla de bascos.\nAbans d'ahir vaig arribar molt bé, el vol estupendo. Pel·lícula recomanada: Lili et le Baobab. L'altra pel·li una de Bollywood, que sempre són molt divertides. A l'aeroport de Mèxic vaig fer força feina, i al final vaig estar esperant gairebé una hora que sortissin, només burocràcia. Era a l'altra terminal. Vam agafar un taxi fins a casa de l'Alina, elles es van instal·lar a l'apartament del Rafa i jo al de l'Alina. L'endemà ens va convidar l'Hermeninda i vam fer per esmorzar suc de mandarina, tlacoyos i ous remenats. Les noies van flipar amb els esmorzars mexicans. Vam agafar el cotxe vermell, que encara està com un toro, i cap a Cuernavaca.\nPublicat per Francesc Tomàs Aymerich a 6:02 Cap comentari:\nDemà passat comença aquest viatge, diferent de tots els altres.\nEl dia de la Independència prendré el vol que em durà al meu primer país on hi passaré 15 dies.\nEls meus amics de tota la vida seran allí, però també hi duré la meva experiència dels darrers decennis, amb la intenció de compartir-la amb la gent d'allà.\nDiu que plou cada dia, Una tardor sense pluja no és ben bé una tardor.\nPublicat per Francesc Tomàs Aymerich a 10:52 Cap comentari:


L'hospital veterinari estarà a punt de cara a l'inici del nou curs\nActualitzada 25/01/2018 a les 13:44\nLa Diputació finança amb 4 milions aquest edifici bàsic per a Veterinària\n© Joan Reñé va visitar ahir les obres de l'hospital veterinari de Torrelameu.\nEl president de la Diputació de Lleida, Joan Reñé, va assegurar ahir que el nou edifici de l’hospital veterinari de Torrelameu estarà acabat per entrar en funcionament a començaments del pròxim curs.\nDurant una visita a les obres, Reñé va assenyalar que “segueixen el ritme esperat”, que en menys de quinze dies estarà l’estructura finalitzada i que a partir d’allà “l’evolució serà exponencial fins que l’obra estigui llesta a finals de l’estiu”.\nLa Diputació ha finançat amb quatre milions d’euros aquest nou equipament per a la titulació de Veterinària i Ciència i Producció Animal de la UdL. Els alumnes ja reben classes en un altre edifici de l’Escola Tècnica d’Enginyeria Agrària (ETSEA) de la UdL, que va costar 2,6 milions d’euros i que també va finançar la Diputació. Reñé va destacar que aquestes noves instal·lacions, situades al costat del Centre de Recerca Experimental Biomèdica Aplicada (CREBA), tindran “el millor equipament a nivell tècnic, de qualitat i d’eficiència”. L’edifici disposarà de dos aules amb capacitat per a 60 alumnes cada una, una sala de consulta destinada a animals petits i domèstics i per a animals de producció mitjans i grans, dos quiròfans, àrea de diagnòstic equipada per fer TAC, radiografies, ecografies i ressonàncies magnètiques i una zona d’hospitalització per a ingrés i postoperatori.\nLa inversió que ha dut a terme la Diputació amb els dos edificis suma 6,6 milions d’euros. En aquest sentit, Reñé va destacar la seua aposta perquè també es pugui dur a terme investigació des de Lleida, com ja es fa amb investigadors del país i d’Europa al CREBA i, pròximament, també des de l’hospital veterinari.


Presenten una moció a Lloret per preservar l'entorn de Sant Pere del Bosc - Diari de Girona\nPresenten una moció a Lloret per preservar l'entorn de Sant Pere del Bosc\nEl grup LEAD, una agrupació d'artistes, reclama a l'Ajuntament que restauri els elements modernistes a través d'un conveni amb la propietat ?Insisteixen que són obres «d'un valor patrimonial incalculable del modernisme català que cal protegir»\nclara julià lloret de mar 05.06.2020 | 01:06\nL'escultura de l'àngel situada a Sant Pere del Bosc. ?La creació és obra d'Enric Montsardà, autor del Saló de Cent de l'Ajuntament de Barcelona i que incorpora un rellotge solar de grans dimensions en la part més elevada. LEAD\nL'escultura de l'àngel situada a Sant Pere del Bosc. ?La creació és obra d'Enric Montsardà, autor del Saló de Cent de l'Ajuntament de Barcelona i que incorpora un rellotge solar de grans dimensions en la part més elevada.\nUn conjunt d'artistes lloretencs englobats sota la plataforma Laboratori d'Expressions Artístiques i Desenvolupament (LEAD) ha presentat una moció a l'Ajuntament de Lloret per reclamar que es comprometin a preservar, conservar i protegir el conjunt d'obres modernistes que formen part de l'entorn de Sant Pere del Bosc i que integren l'Inventari del Patrimoni Arquitectònic de Catalunya. En concret, demanen que les forces polítiques consensuïn un conveni amb la propietat del terreny –la família Cabanyes– per tal d'evitar que les obres es degradin i amb la finalitat futura de poder fer una ruta dedicada a Jacint Verdaguer en aquest entorn natural.\nLa presidenta de l'entitat, Neus Dalmau, –també artista i professora d'art– reivindica la necessitat «immediata» de restaurar els elements que hi ha: dues Creus de Terme, la capella petita de la Mare de Déu de Gràcia, les dues Casetes, l'Església gran decorada amb pintures murals d'Enric Monserdà i el monument de l'Àngel –que incorpora un dels rellotges solars més grans d'Europa–. «Els monuments estan fets per la colla de Puig i Cadafalch en temps de la renaixença i sembla que és una tradició molt antiga i molt estimada. L'escultura de l'àngel la va fer Enric Monserdà, que és qui va fer el Saló de Cent de Barcelona. Estem parlant d'obres d'un valor patrimonial immens i que s'estan degradant completament», subratlla Dalmau. La presidenta de l'ens afegeix que «ens agradaria que tots els grups sentissin junts la necessitat d'arribar a una entesa amb els propietaris i que tots els grups polítics de Lloret tinguessin aquest sentir i s'arribés en aquest conveni amb els propietaris per exonerar-los de qualsevol responsabilitat. Perquè aquests monuments estan en l'inventari arquitectònic de Catalunya i transcendeixen la propietat perquè són un bé de país».\nPer aquest motiu proposen que se signi un conveni entre la propietat de les obres i l'Ajuntament que impliqui el compromís de l'administració en la restauració d'aquests elements com a contrapartida a la cessió d'aquests per part de la propietat. Insisteixen que la signatura d'aquest conveni «és l'eina que permetrà a l'Ajuntament de Lloret de Mar obtenir els recursos i els professionals necessaris per a dur a terme aquesta magnífica tasca» i titllen «d'incoherent» que Lloret esdevingui capital de la cultura catalana el pròxim 2023 «amb un entorn de Sant Pere del Bosc que sembla un circuit de motocròs».\nCrear un espai museístic\nEn la moció, el grup també proposa que l'Ajuntament valori la creació d'un espai museístic que posi en valor els elements modernistes que integren aquest bosc, que tot i ser de titularitat privada està obert al públic. «Si aconseguim aquest conveni, es podria anar treballant amb un desplegament d'altres coses però cal restaurar el que està caient a trossos. Aquí tenim una ruta de Cinto Verdaguer i no li fotem ni cas... Mentre que a Blanes tenen la ruta Roberto Bolaño anunciada pels quatre vents. Estem parlant d'uns béns artístics impressionants», conclou Dalmau. La família propietària de les obres és la mateixa que va convertir l'antic asil de Sant Pere del Bosc en un hotel de luxe. Erigit sobre un convent benedictí del segle XVIII i encarregat per l'indià Nicolau Font a Puig i Cadafalch.\nBartomeu Compte deixa la secretaria general de CCOO a comarques gironines.\nDos falsos metges posen en alerta el sector sanitari en plena pandèmia .


Interior alerta de l’inici de “la fase més dura” del temporal\nEls efectes de la pluja\nProtecció Civil ha elevat d’alerta a emergència el Pla Especial d’Emergències per Inundacions de Catalunya (Inuncat) perquè després d’unes hores “de treva” al vespre hi haurà “un altre front de tempestes” i “plourà sobre mullat”, ha advertit la directora general de Protecció Civil, Isabel Ferrer. Aquest fet incrementa el risc d’inundacions i de desbordaments d’alguns rius. En concret, Sergio Delgado ha indicat que la conca del Tordera ja està desbordada amb afectacions a l’AP7, ponts i elements ferroviaris i que el risc és ara especialment a les comarques gironines i en concret a l’Onyar, el Daró, el Fluvià, la riera d’Osor i el Baix Ter. Els embassaments estan rebent uns cabals de 1000 metres cúbics per segon, equivalents al cabal de l’Ebre i no durant tot l’any. “Cal evitar qualsevol desplaçament que no sigui absolutament necessari perquè ens hi va la vida”, ha advertit Ferrer.\n“Encetem la fase més dura de l’episodi”, ha assenyalat Sergi Delgado. “Des d’una perspectiva de risc hidrològic estem en una fase complicada, crítica en alguns casos”, ha advertit. Després de les evacuacions preventives del dimarts es demana “màxima precaució en l’àmbit de la Tordera” on ja hi ha infraestructures viàries i ferroviàries afectades.\nL’altre focus en aquests moments que també s’allargarà durant aquest dimecres és la demarcació de Girona, especialment les conques del Baix Empordà, el Gironès, la Selva i també punts del Pla de l’Estany i l’Alt Empordà, ha destacat Delgado. “Entrem en un tercer cicle de creixement de rius, cada vegada que torna a ploure la reacció d’aquestes lleres és més important”, ha advertit.\nA la tarda plourà de manera intensa i extensa\nEl cap de l’Equip de Predicció i Vigilància, Santi Segalà, ha començat la seva intervenció informant de les precipitacions acumulades en tot l’episodi Gloria. Al sud de Catalunya destaca Horta de Sant Joan amb més de 280 litres per metre quadrat, Mas de Barberans amb 268, Aldover amb 257 o Ulldecona amb 251. Al nord-est de Catalunya el màxim està a Puig Sesolles amb 245 i Cassà de la Selva amb 216.\nA la tarda, nit i matinada hi haurà un segon front de precipitacions que tornarà a afectar Catalunya “de manera extensa i intensa”. La precipitació ha creuat Catalunya de sud cap a nord i Segalà ha indicat que quedarà restringida al nord durant les properes hores. La neu ha tornat a aparèixer però es preveu que anirà afluixant i el vent també “va a la baixa” i s’espera tancar els avisos pel vent aquest mateix dimecres. Les onades també s’aniran restringint a la meitat nord de la costa. Segalà ha dit que s’espera donar per finalitzat l’episodi de temporal el dijous.\nUn helicòpter sobrevola la costa per valorar els danys\nBombers de la Generalitat ha fet 5900 serveis atesos entre els quals han fet salvaments de persones, inundacions i moltes afectacions estructurals. Jose Luis López ha destacat les recerques de persones desaparegudes i que hi ha hagut dos bombers ferits lleus. Aquest dimecres a primera hora s’ha enlairat un helicòpter per fer un reconeixement i primera valoració de la costa i s’ha activat personal de suport per revisar estructures, ha explicat López.\nPer la seva banda, Lourdes Puigbarraca de Trànsit, ha explicat que hi ha 71 vies afectades, 18 a Barcelona, 9 a Girona, 13 a Tarragona i 7 a Lleida. Les vies tallades són 28, 17 per les inundacions i altres per obstacles a la carretera com arbres caiguts o esllavissades. Hi ha 17 vies on s’han de portar cadenes, 5 a Girona, 2 a Tarragona i 10 a Lleida.


Sabadell demanarà fons europeus per reformar el Ripoll - Diari de Sabadell\nSabadell demanarà fons europeus per reformar el Ripoll\nZona del riu Ripoll / VICTÒRIA ROVIRA\nPolíticament, a Sabadell hi ha la voluntat de connectar el riu Ripoll i la ciutat. Així ho han expressat els sis grups municipals al ple d'aquest mes de març, en què han coincidit en la necessitat a l'hora de reclamar fons europeus per invertir en el Parc Fluvial.\nLa Crida ha presentat una moció per reactivar el Programa d'actuacions - Parc Ripoll Sabadell i desenvolupar-lo en els pròxims 5 anys, amb una inversió de 32 milions. Es tracta d'un full de ruta, elaborat l'any 2019 pel govern anterior, que proposa 18 actuacions a impulsar al Parc Fluvial perquè "esdevingui el gran parc de la ciutat, que la vertebri de nord a sud, on convisquin els valors naturals, patrimonials i paisatgístics amb la indústria neta, l’horta i el lleure". Hi han votat a favor Esquerra, Ciutadans i Podem, mentre que PSC i Junts s'han abstingut.\nEl document va ser realitzat per l'Ajuntament amb la participació de la Unió Excursionista de Sabadell, l'Adenc, Amics del Ripoll i el CIESC, a més de comptar amb assessorament tècnic. El primer tinent d'alcaldessa, Pol Gibert, ha reconegut la validesa tècnica del document, que podria complementar l'estudi que el govern ha encarregat per al Ripoll. Lourdes Ciuró, portaveu de Junts per Sabadell, ha demanat que es fixin dates en el calendari per dur a terme les actuacions.\nTemes:fons europeus, Ple municipal, Riu Ripoll


Notícies anarquistes de més de 50 col·lectius catalans 🏴 Anarquia.cat L’Ajuntament de la Jonquera pressionarà perquè el parc de Bombers torni a ser professional – Anarquia Catalunya 🏴\nL’Ajuntament de la Jonquera pressionarà perquè el parc de Bombers torni a ser professional\nL’alcaldessa lamenta l’actitud dels responsables de la Generalitat, que van fer una recepció oficial i no es va convidar a cap representant municipal\nTRAMUNTANA VERMELLA MAIL La Jonquera (Albera, Alt Empordà, vescomtat de Rocabertí, comtat de Peralada) 09/01/2022.- Llegim al Diari de Girona que l parc de Bombers de la Jonquera (Albera, Alt Empordà, vescomtat de Rocabertí, comtat de Peralada) funciona des d’aquest mes amb bombers voluntaris. El Departament d’Interior de la Generalitat ha fet cas omís a les queixes d’alcaldes i ciutadania i ha portat a terme la reconversió de parc professional a bombers voluntaris. Des de l’Ajuntament de la Jonquera han advertit que continuaran pressionant per intentar revertir-ho i lamenten que ni tan sols se’ls va convidar a la recepció dels voluntaris el primer dilluns de l’any.\nL’alcaldessa de la Jonquera, Sònia Martínez, ha posat de manifest que el canvi ja és evident perquè el parc ja no està sempre obert.\nLa preocupació del territori per no disposar d’un parc obert cada dia amb bombers professionals s’ha fet evident en els darrers mesos, durant els quals han fet concentracions cada dimecres.\nprotestes s’han aturat per respectar les restriccions per la covid-19 explica l’alcalessa, però tenen previst reprendre-les i també tenen una reunió amb el conseller d’Interior, Joan Ignasi Elena el mes vinent.\n«Esperem aquest dia que tenim la visita el conseller per manifestar-li que no estem d’acord amb aquest canvi, i anirem pressionant a veure si en un futur es pogués», diu Martínez.\nPerò l’actitud del Departament d’Interior no ha estat la que esperaven. Des que es va anunciar el canvi intenten parlar-hi i ni ha atès les seves peticions ni ha fet manifestacions públiques.\nA més, no se’ls va convidar a la recepció. Des de l’Ajuntament no consideren lògic que no se’ls informi i es convidi als responsables municipals. També posen de manifest que, quan ha calgut, ha estat l’Ajuntament qui ha resolt mancances del parc.\nEl canvi el parc forma part del projecte de la Generalitat pel cos d’emergències que a les comarques gironines ha comportat la reconversió de professional a voluntaris els parcs de la Jonquera, Calonge i Hostalric.\nLa reconversió del parc de Bombers a la Jonquera, que cobreix una àmplia zona de paratges naturals, ha generat malestar entre els alcaldes de la zona i la ciutadania perquè consideren que és prioritari que compti amb el servei permanent amb bombers professionals.\nA les concentracions davant el parc de Bombers hi han participat cada setmana diferents entitats de la zona per mostrar el seu malestar i defensar la importància de disposar d’un parc professional.\nEl parc de la Jonquera es troba força deteriorat per falta de manteniment. L’actual parc va ser inaugurat el 1995. Les obres les van portar a terme els propis bombers i van tenir un cost d’uns 66.000 euros. L’anterior es trobava al centre de la població, amb els inconvenients que això generava.\nNova protesta a la Jonquera perquè es mantingui el parc de Bombers Set pobles es rebel·len contra el canvi del parc de Bombers de la Jonquera Protesta a la Jonquera pel parc de bombers Nova protesta per la conversió a voluntari del parc de bombers de la Jonquera sS’’ha aconseguit, sense l’ajuda de l’Ajuntament, que la persona tetraplègica veïna de l’Escala que precisa un llit elèctric, per evitar lesions d’úlceres de pressió, torni a tenir electricitat L’Ajuntament de Llançà reclama que Renfe torni a incorporar el tren de les 6:20 hores L’Ajuntament de Sant Feliu de Buixalleu aprova una moció contra el tancament del parc de Bombers Ser dona, ser saharaui, ser refugiada Vaga indefinida dels Bombers Forestals. Ferran Edo, Bombers Forestals CGT PV 07/10/21 Quart dimecres consecutiu de protestes a la Jonquera pels Bombers professionals Declaren cinc bombers més del parc de Girona per les protestes de l’endemà de l’1-O A Girona, toc de sirenes al parc de bombers de suport al personal de la sala


Publicado por Borratxots\nATLETIC DE MADRID 1 - 2 VILA - REAL C.F.\nRemuntada èpica en el Vicente Calderón! (1-2)\nEl Villarreal aconseguix la seua primera victòria a domicili de la temporada al donar-li la volta a l'Atlético amb gols de Fuster i Llorente\nEl Villarreal va aconseguir la seua primera victòria a domicili de la temporada en Primera Divisió gràcies a una espectacular remuntada –La segona consecutiva—davant de l'Atlètic de Madrid en el Vicente Calderón. Simao va marcar primer, però Fuster i Llorente li van donar la volta al marcador.\nEl Submarí va eixir a per totes al terreny de joc del Vicente Calderón. Així, David Fuster i Giuseppe Rossi van acariciar el gol en dos clares oportunitats de gol, però es van trobar amb la resposta d'Asenjo primer i amb la mala sort en la de l'italià, ja que el baló va fregar el pal dret de la porteria matalafera.\nEl Villarreal dominava a plaer i l'Atlètic de Madrid no podia llevar-se de damunt la pressió asfixiant dels grocs. A pesar d'això, l'equip madrileny es va avançar en la primera oportunitat de gol que va tindre. Corria el minut 36 del primer temps quan Simao va aprofitar un passe interior de Reis per a batre Dídac López de tir col·locat. El Submarí no mereixia anar per darrere en el marcador.\nEl Villarreal va aconseguir empatar res més començar el segon acte. Capdevila es va inventar un genial centre des de la banda esquerra i David Fuster, de cap, va fer inútil l'estirada del porter roig-i-blanc. El tant feia justícia en el marcador.\nEl partit va estar controlat totalment pel Villarreal en la segona mitat. No va haver-hi clares oportunitats de gol fins a l'últim minut del temps reglamentari. Va ser llavors quan l'argentí Escudero va centrar des del carril destre i Joseba Llorente, que havia entrat al camp poc abans, va rematar amb tot a la xarxa i li va donar la victòria al Submarí.\nEtiquetas: Partits 09/10\nEurope League 09/10\nMaterial de Grada\nNoticies de Borratxots\n¿COM CONTACTAR AMB NOSALTRES?:\nSi esteu interessats en formar part de Borratxots, podeu agregar-nos o enviar-nos un correu electrònic a la següent direcció:\nForo villarreal cf/ Submarinoamarillo.net\n- Web oficial Vila-real c.f


...tot llegint filosofia | puedo soñar lo que quiera\nSí que la contaré, però alerta, que es desvetllaran alguns aspectes de l'argument de la pel·lícula (quedau advertits).\nLa pel·lícula està enfocada com si fos un documental retrospectiu sobre un grup de teatre independent. Està ben construïda, perquè van parlant els membres, després d'uns anys, recuperant els seus records, diversos, d'aquella experiència, una experiència màgica, brutal i vertiginosa.\nDues alumnes (de les quals en diré el nom sense autorització, a veure si algú els ho denuncia i em contem com els va), na Maria Antònia Agudo i n'Antònia Blanes, van venir, durant un esplai, a demanar-me si havia passat de veritat, la història. Jo, ingenu, els vaig explicar que no, que es tractava d'una ficció, d'un fals documental, i blablabla... i el to dels seus ulls passà de la il·lusió a una certa decepció. Però la seva resposta és el que em va encantar: "Si un altre cop t'ho demanen, perquè els has posat la pel·lícula, contesta que sí, que va passar de veres."\nI el que plantejaven no era que mentís, sinó que hi hagués la possibilitat de que coses com aquella passassin. Mantenir l'esperança que, malgrat no hi haver-hi res a favor, tot fos possible. Els estic molt agraït...


Estudiants de la UdG ocupen el rectorat Estudiants de la UdG ocupen el rectorat – El Món\nReclamen un compromís ferm contra "la crisi educativa"\nEls estudiants de la UdG al pati del rectorat, amb els cartells reclamant que se signi el compromís contra la crisi educativa | ACN\nACN 20/04/2021 12:13 pm\nEstudiants de la Universitat de Girona (UdG) han ocupat el rectorat per reclamar un compromís ferm contra “la crisi educativa”. Convocats pel Sindicat d’Estudiants dels Països Catalans (SEPC), han penjat pancartes davant l’edifici de les Àligues, han entrat al pati i asseguren que no marxaran fins que se’ls escolti. Reclamen que els rectors signin el manifest batejat com a ‘Compromís contra la crisi educativa’, que es focalitza en cinc demandes, entre les quals hi ha equiparar preus entre graus i màsters, remunerar totes les pràctiques i impulsar protocols feministes “efectius”. “L’ocupació és una eina de pressió, però també una oportunitat per reclamar als rectors que es posin al nostre costat“, ha assegurat una portaveu del SEPC.\nA les deu del matí, una vintena d’estudiants convocats pel SEPC han penjat dues pancartes a la façana del rectorat. ‘Rectorat ocupat. Rector, signa el compromís contra la crisi educativa’ i ‘Rector, signa el compromís’, són els lemes que es poden veure a banda i banda de l’arcada que dona accés a les Àligues. Després, els estudiants han entrat a dins del pati i han clavat enganxines a les parets. Porten escrita la frase ‘Sou responsables #crisieducativa. Aquí es vulnera el dret a l’educació’.\nLa protesta, que també s’estén a la Universitat de Barcelona (UB), vol pressionar els rectors perquè signin el document ‘Compromís contra la crisi educativa’, un manifest a través del qual els estudiants demanen avançar cap a un model públic i equitatiu. Els estudiants asseguren que s’estaran al rectorat de la UdG fins que aconsegueixin reunir-se amb el rector, Quim Salvi. Al llarg del matí han muntat debats i també tenen previst quedar-s’hi a dinar. Tot i això, una portaveu del sindicat, la Mar, admet que aquest cop no s’hi quedaran a passar la nit. Perquè les restriccions per la pandèmia ho impedeixen.\nDe moment, els estudiants ja han fet una primera protesta. S’han repartit pel pati –guardant distàncies per la covid- i han exhibit folis on s’hi recullen els cinc compromisos que inclou el manifest. D’entrada, reclamen que s’equiparin els preus dels màsters i els graus. Exigeixen també que les pràctiques es remunerin de manera “obligatòria”, així com que s’impulsi un pla de xoc “contra l’emergència lingüística” i s’impulsi l’ús del català a les aules. El quart punt reclama que els rectors donin suport a l’absolució de tots els encausats per defensar la universitat pública. I el cinquè, que s’impulsin “protocols feministes efectius” que incloguin també la revisió de plans docents.\n“És el vostre torn”\nAbans de començar els debats, la portaveu del SEPC ha llegit un manifest. “Rectors, és el vostre torn!“, ha dit, interpel·lant directament al de la UdG, Quim Salvi, perquè signi el manifest per lluitar contra la “situació límit que viu la universitat”. “L’ocupació d’avui és una mesura de pressió, però també ha de servir com una oportunitat per potenciar un model d’universitat pública; amb això, volem demanar als rectors que es posin al nostre costat”, ha assegurat la portaveu del sindicat. “Fem una crida al conjunt d’estudiants de la UdG i també a la ciutadania perquè es mobilitzin, i ens ajudin a construir l’educació que volem”, ha conclòs.


'La mort d'un viatjant', la història d'una frustració - El Periódico Mediterráneo\nImanol Arias encapçala el repartiment, que compta també amb Jon Arias, Cristina de Inza i Carlos Serrano-Clark.\n31·05·22 | 11:00\nTot autor aspira al fet que la seua obra perduri en el temps i la memòria. No tots ho aconsegueixen, si bé existeixen exercicis de recuperació i reivindicació que permeten «rescatar» a aquests autors i a les seues obres de l’oblit —sigui aquest forçat o no—. Hi ha, per contra, autors les obres dels quals triguen poc, o molt poc, a convertir-se en el que anomenem «clàssics», i els personatges dels quals semblen cobrar vida pròpia, i que transcendeixen fins i tot al seu propi creador, traspassant els límits de la ficció fins al punt de ser considerats part fonamental de la nostra tradició i història. Diria que Willy Loman és un d’aquests personatges.\nLa vigència de 'El Lazarillo de Tormes'\nLa dansa, un espai de màgia amb Aracaladanza\nArthur Miller va publicar en 1949 un dels drames més representats i celebrats de l’escena teatral de les últimes set dècades. Es tracta de Mort d’un viatjant, obra per la qual rebria el Premi Pulitzer i li consagraria com un dels majors dramaturgs contemporanis. Willy Loman és el seu protagonista, i no és ningú extraordinari, més aviat tot el contrari, és un ésser anodí, un supervivent, un pare de família, un viatjant de comerç, com tants altres. Així doncs, ¿què té d’especial? ¿Per què Willy Loman ha arribat a convertir-se en un dels rols més interpretats de l’escena? Precisament, perquè, sent ningú, encarna a molts algú.\nReflexió i crítica social\nMiller va saber reflectir a la perfecció les pors i pecats de tota una societat marcada a foc per un capitalisme salvatge que no ha deixat d’augmentar el seu poder sobre nosaltres. A través d’aquest home de mitjana edat, que ha lliurat tot el seu esforç i la seua carrera professional a l’empresa per a la qual treballa amb l’únic objectiu de donar-li una vida millor a la seua família, el dramaturg nord-americà va aixecar unes quantes butllofes, al mateix temps que ajudava al fet que molts es llevessin la bena dels ulls, revelant-los una dura i cruel realitat: el somni americà no existeix.


L'exconseller de la Generalitat, Raül Romeva, visita les excavacions de Son Coletes\nDurant la seva etapa com a conseller d’Afers Exteriors, Relacions Institucionals i Transparència va impulsar el Pla de Fosses amb l’objectiu de localitzar les persones desaparegudes durant la Guerra Civil i la dictadura franquista\nL’exconseller d’Afers Exteriors, Relacions Institucionals i Transparència de la Generalitat de Catalunya, Raül Romeva, ha visitat aquest dijous les excavacions que s’estan duent a terme des de fa setmanes al cementiri de Son Coletes, a Manacor.\nDurant la seva visita, ha estat acompanyat pel batle de Manacor, Miquel Oliver, l’historiador Antoni Tugores i l’arqueòleg coordinador del Pla de Fosses d’Atics, Cesc Busquets, qui li han explicat les darreres novetats en relació amb les tasques que duen a terme els tècnics d’Atics i Aranzadi al cementiri manacorí.\n«Ha costat, però al final comprovar que s’està fent també dona peu a què es pugui continuar a altres espais, que és el que ens dóna una certa satisfacció de començar a complir amb un deute històric», ha declarat Romeva referint-se a les tasques que es duen a terme al cementiri de Manacor en el marc del tercer Pla de Fosses del Govern.\nRomeva s’ha mostrat especialment afectat davant les restes humanes que s’han localitzat, alhora que ha destacat la importància que els joves coneguin “aquesta part de la Història que s’ha manllevat i robat”. La seva visita també ha coincidit amb un grup de Batxillerat de l’IES Santanyí.\nNotícies relacionadesexcavacionsRaül RomevaSon Coletes\nComença l’excavació de la zona de passadissos a Son Coletes, on s’espera localitzar més restes de víctimes\nEl director general de Memòria Democràtica estatal, Diego Blázquez, visita Son Coletes\nA partir d’octubre és dura a terme la segona actuació a Son Coletes prevista en el Pla de Fosses\nIdentificades les tres primeres víctimes exhumades al cementiri de Son Coletes a Manacor


Un ordinador en cada cèl·lula viva | Barcelona Cultura\nUn ordinador en cada cèl·lula viva\nLes cèl·lules vives calculen i funcionen com els aparells electrònics. Ens ho explicarà el Dr.Dennis Bray, el 29 d'octubre, al CCCB\nLa xerrada forma part del cicle "Ciència Fàcil" organitzat pel Centre de Regulació Genòmica(CRG) i tindrà lloc el dimarts 29 d'Octubre de 2013 a les 19:00h a la Sala Mirador del CCCB (Montalegre 5, Barcelona).\nCom s’ho fan els organismes unicel·lulars, per exemple les amebes, per viure de forma tan sofisticada? Com poden caçar preses vives, respondre als estímuls de la llum, el so i l'olor, o realitzar una sèrie de seqüències de moviments complexes , quan en realitat no disposes de cap sistema nerviós? Ho poden fer perquè les cèl·lules vives calculen i funcionen de la mateixa manera com ho fan els aparells electrònics però amb propietats úniques.\nLes unitats de computació de la vida són les seves molècules gegants (sobretot proteïnes) que actuen com interruptors en miniatura o transistors que guien els processos bioquímics d’una cèl·lula d’una forma o d’una altra. Enllaçant xarxes enormes amb múltiples components, les cèl·lules realitzen operacions lògiques de forma continua que són la base de totes les propietats que diferencien els sistemes vius. Els complexos de proteïnes, igual com ho fan els microxips, actuen en l’ADN per encendre o apagar els gens a cada cèl·lula – executant així programes de desenvolupament. Aquesta maquinària feta de proteïnes és la base per a les contraccions dels nostres músculs i per l’emocionant plasticitat i capacitat d’emmagatzemar en la memòria del cervell humà... la llavor del nostre pensament i el sentit d’un mateix.\nEl Dr.Dennis Bray del Departament de Fisiologia, Desenvolupament i Neurociències a la Universitat de Cambridge presentarà i discutirà aquests temes amb el públic assistent.\nAforament limitat a 90 persones. Es prega confirmació d'assistència a comunciacio@crg.eu. La xerrada serà en Anglès i hi haurà servei de traducció simultània.\nData de publicació: Dissabte, 12 Octubre 2013


CITRUS LIMON – ARBRES I PALMÀCIES DEL MEDITERRANI\nNom comú: llimoner, citronella\nSinònim: Citrus limonun, Citrus medica Var limon\nOrigen: Sud-est de l’Índia, la Xina i Birmània. El llimoner actual es considera un híbrid entre el Citrus medica i el Citrus aurantium (taronja amarga). El seu cultiu el van introduir els àrabs a través de la Península Ibèrica i es va estendre per tota la conca mediterrània.\nEtimologia: prové del grec i significa llimona. Limon, el seu nom popular.\nDescripció: petit arbret de 3-6 metres d’altura, amb nombroses branques que tenen espines dures i gruixudes. Branquillons joves primer angulosos i després rodons i llisos. Fulles simples, de color verd pàl·lid, oblongues o el·líptic ovades, de 6-12 centímetres de longitud per 3-6 centímetres d’amplada. Són de punta obtusa, curta i amb el marge serrat o dentat. Les fulles joves tenen una tonalitat vermellosa. Flors solitàries o en raïms axil·lars, molt oloroses, vermelloses quan encara són poncelles. Pètals blancs en la part superior i de color púrpura per sota, amb 20-40 estams. Fruit oblong oval, de 7-12 centímetres de longitud, de color groc o daurat. Closca més o menys gruixuda depenent de la varietat, puntejada amb glàndules. Suc àcid i fragant. Llavors petites, ovoides i puntegudes.\nHàbitat: el llimoner és un arbre que requereix exposició solejada i per contra no li agrada el vent. La temperatura ideal de creixement oscil·la entre els 18 i el 28 °C, encara que pot suportar esporàdicament gelades de fins a -3°. Vol un sòl lleuger, de pH neutre i ric en matèria orgànica i a més ben drenat. El consell és adobar-lo a la primavera, l’estiu i la tardor. Un adob orgànic líquid o sòlid, seguint les instruccions, seria l’ideal. Tampoc suporta la sequera, li agrada l’aigua però sense entollar el sol. És fàcil de dir però ni poca ni massa i evidentment en funció de les temperatures, per exemple dos bons regs setmanals a l’època de màxima calor, menys a la primavera i poc a l’hivern. Un llimoner no l’hem de podar fins als tres anys, només treure les branques seques i aclarir una mica l’interior de l’arbre perquè penetri la llum. Quan ja és un llimoner gran hauríem de tallar les branques molt altes perquè no marxi massa cap amunt. Les plagues més comunes que pateix són, les cotxinilles, el pugó, la mosca blanca i el minador de les fulles. Totes elles es poden controlar bastant bé. El problema realment greu és el virus de la tristor, no té cura i l’arbre mor ràpidament. L’haurem de talar i cremar amb urgència.\nMultiplicació: Obtenen el patró per llavor i les varietats s’empelten al patró. Les varietats més cultivades a casa nostra són Verna, Eureka, Fino i Lisbon. Haurem de demanar l’opinió d’un expert perquè ens aconselli la varietat més adient per nosaltres. La millor època per fer la plantació serà entre els mesos de març i setembre. Un últim consell, la llimona no s’arranca, es talla amb estisores.\nUtilitats. Són tantes que mirarem de resumir-les al màxim.\nFarmacologia. L’oli essencial és antisèptic, també ajuda amb els problemes respiratoris i és interessant per la gran quantitat de vitamina C que atresora.\nPropietats estètiques: com a desodorant, blanquejador de mans, suavitzant del cabell i per fer màscares.\nNeteja. Barrejat amb vinagre o bicarbonat és un magnífic netejador i desinfectant.\nFusta. La seva fusta, dura i groga és molt apreciada per fer treballs d’ebenisteria.\nGastronomia. És imprescindible com a aromatitzant i condiment a multitud de receptes i també a la rebosteria. També com a beguda, sola o combinada de mil formes. Avui en dia s’utilitza gastronòmicament tant el suc com la llimona seca o l’oli essencial. També s’utilitza com a element decoratiu a plats i begudes.\nEn jardineria, un arbre petit per a jardins petits o plantat en un bon test. Preciós i aromàtic durant la floració i meravellós quan està carregat de llimones, tot un regal. Si el clima permet el seu conreu, és un clàssic. Qui no voldria tenir un llimoner a casa seva?\nEntrada prèvia PODRANEA RICASOLEANA\nEntrada següent CUPRESSUSCYPARIS x LEYLANDII


Retirs creatius, personals o d'estudi | Cal Gras\nRetirs creatius, personals o d’estudi\n1372 días ago by admin in Vida rural\nRegala Cal Gras\nAllotjament d’una setmana a l’Alberg de Cultura i Residència d’artistes on el resident pot gaudir d’un retir creatiu, personal o d’estudi per entrar de ple i amb connexió amb el treball que vol realitzar!\nPer obtenir el fulletó regal:\n- Contacta’ns per info@calgras.cat o bé 638702756\n- Envieu-nos les dades de qui va dirigit i el tipus de retir que voleu regalar.\n- Us facilitarem el número de compte on fer l’ingrés de 100€ amb concepte amb el nom de qui farà l’estada.\n- Us adjuntarem el fulletó regal per tal que l’imprimiu o envieu al destinatari, si voleu que l’enviem nosaltres indiqueu-nos correu electrònic.\n- El resident haurà de realitzar la reserva a info@calgras.cat o bé 638702756\n- El resident té temps per realitzar la residència durant 1 any a partir de la data d’emissió del fulletó.


BANDA JUVENIL – Agrupació Musical Santa Cecília del Grau\nEN CLAU D’IGUALTAT\nEl 1994, catorze anys després de la constitució de l’Agrupació Musical Santa Cecília del Grau, va nàixer la banda juvenil i d’educands, amb la finalitat de formar l’alumnat de l’escola de cara a la seua futura incorporació a la banda titular.\nAl llarg de la seua trajectòria, ha participat en diversos concerts acompanyant la banda titular en els actes de la societat i, fins i tot, ha participat en festivals de bandes juvenils. Cal destacar el Festival Comarcal de Bandes Juvenils celebrat en el Palau de Música l’any 2006 i 2007 i els intercanvis amb les bandes juvenils de Sant Antoni de Benaixeve, Massanassa i Massamagrell.\nVa participar en el cicle de concerts en commemoració del 30 aniversari de la Coordinadora de Societats Musicals Federades de la ciutat de València, realitzat al Palau de la Música. A més, ha participat en el Certamen de Bandes Juvenils de Beniarrés (Alacant) on va obtindre el 2n premi.\nAl desembre de 2021 va participar en la 44 edició del Certamen de Bandes de la Diputació de València celebrat al Palau de les Arts en una formació integrada per músics i músiques de la banda juvenil i de la banda titular que es va presentar com a Banda Jove de l’AM SCG.\nEls directors que han dirigit la banda juvenil són els següents:\nEn Vicente Giner Gil 1994 -1996\nEn Salvador Rojo Gamón 1996 – 1998.\nGema García Cebrián 1998 – 2000.\nEn José Javiert Ricart Fons 2001 – 2002\nEn Vicente Giner Gil 2002 – 2005\nEn Joan Francesc Miquel Zanón 2006 – 2007\nEn Roberto Mora Montesinos 2008 – 2009\nEn Miguel Ángel Gimeno Tamarit 2009 – 2012\nEn David Márquez Pérez 2012 –2017\nJuan Manuel Alarcón 2017 – 2020\nEnrique Barrachina Enríquez – ACTUALITAT\nActualment la nostra juvenil compta amb una plantilla de 39 educands. Habitualment, alguns músics de la banda titular reforcen la juvenil per millorar la qualitat de les interpretacions\nLa banda juvenil realitza els seus assajos tots els dijous de 19:30 a 21:00 h.\nCOMPONENTS DE LA BANDA JUVENIL


Carlos Viver: "Tenim una setmana per preparar i somiar entrar a la Final Four" - AraVallès\nL'entrenador del Fraikin es mostra prudent per la tornada dels quarts de final de la Copa EHF a Dinamarca\nGranollers Dilluns, 25.4.2016. 11:15 h\nEl somni de la Final Four de la Copa EHF del Fraikin BM Granollers segueix intacte després del primer partit dels quarts de final contra el Bjerringbro-Silkeborg per 30 a 24 al Palau d'Esports. De fet, està més enfortit que mai: "Tenim una setmana per preparar i somiar entrar en la Final Four. El somni és massa gran com per creure que ja està fet o que no tenim cap opció. Hem de buscar un terme mig", va admetre en acabar el partit el tècnic granollerí, Carlos Viver, que complia 43 anys anys amb un bon resultat europeu.\ncarlos viver, EHF, Fraikin BM Granollers, handbol,\nTot i el marge de sis gols, Viver es va mostrar prudent i contundent. "L'eliminatòria està oberta, totalment. Coneixent el rival, crec que patirem molt", augura Viver, però que reconeix la bona feina del seu equip en l'anada amb "un molt bon partit, que hem lluitat molt i no hem cedit cap centímetre. El resultat és just".\nLa tornada serà complicada a Dinamarca el dissabte, però l'equip ja ho té ben clar. "La tornada serà molt dura perquè ells estaran en la seva casa i amb la seva afició. Serà completament diferent i hem d'estar preparats per afrontar qualsevol situació que puguem tenir", adverteix el jugador granollerí, Arnau García. En aquest sentit, va apuntar el jugador del Silkeborg, Nikolaj Markussen: "Hem perdut per 6 gols contra un molt bon equip i haurem de fer un molt bon partit de tornada per guanyar. Ho intentarem a casa, tot i saben de la dificultat, però ho intentarem per estar a la Final Four", va dir.\n1605 lectures Afegeix comentari


Confirmats els tres anys de presó a un acusat de traficar amb cocaïna - Altaveu el diari digital d'Andorra\nL’home, que després també serà expulsat del Principat, va ser descobert arran d’una forta discussió amb la seva parella, que va posar als policies sobre la pista de la seva activitat il·lícita\n23/01/2022 (12:16 CET)\nEl Tribunal Superior ha confirmat els tres anys de presó imposats en primera instància per un home acusat de tràfic de cocaïna. La seva detenció es va produir arran de l’actuació de la policia, que es va personar al seu domicili després de l’avís dels veïns, que estaven escoltant una forta discussió amb la seva parella. Va ser, justament, la dona que va posar els agents sobre la pista de l’activitat il·lícita. De fet, durant la darrera vista, el processat va argumentar que qui realment venia droga era ella, acusació que els magistrats no s’han cregut.\nAixí doncs, l’home haurà de complir els tres anys de presó ferms que en el seu dia li va imposar el Tribunal de Corts. A banda, un cop acabada aquest primer càstig, la sentència també confirma l’expulsió de quinze anys del Principat. El tribunal entén que l’ara condemnat definitivament no té arrelament al país, malgrat que la seva mare hi viu. De fet, al domicili d’aquesta és on es va trobar un dels elements de prova: una bàscula de precisió.\nUn altre element similar es va localitzar al pis de l’acusat, juntament amb una quantitat elevada de diners en efectiu i restes de cocaïna. Aquesta droga, però, l’estaven consumint ell i la seva llavors parella en el que havia de ser una nit de passió. Tot, però, va degenerar, segons es va explicar al judici de Corts, arran que la noia descobrís en el coll de l’home un xuclet. La discussió va anar a més i els crits que se sentien van fer que els veïns alertessin la policia.\nUn cop al pis, la dona no va tenir cap problema en dir alt i clar que el seu amant era un traficant de cocaïna. Això va iniciar les indagacions policials, que van acabar amb la detenció de l’home, el desembre del 2019. Des de llavors, es troba a la Comella. Al llarg de tot el procediment, l’home ha admès ser habitual consumidor de cocaïna, però no pas vendre’n. Ara bé, les explicacions sobre la possessió de dues bàscules i dels diners no han acabat de ser creïbles, almenys a l’entendre dels dos tribunals que l’han jutjat.\nEn la darrera vista, davant el Superior, la seva defensa va posar sobre la taula un altre argument. Bàsicament, va assegurar que qui es dedicava al tràfic era la dona, sobre les quals, entenia la lletrada, s’havia basat gran part del procés. A banda, va lamentar que no se l’havia pogut sotmetre a contradicció perquè no es va presentar al judici de primera instància.\nEn cavi, la fiscalia va demanar que es refermés la pena, com així ha succeït. Per al ministeri públic, no hi ha cap dubte que “entre abril i desembre del 2000”, el processat rebia droga i la venia ràpidament. Trigava tot just entre 24 i 48 hores. També va argumentar que, declaracions de la dona a banda, hi havia un important “cabal probatori” que demostrava que “no només consumeix; també es dedica al tràfic”.


Atenció: no marxem de pont!!! | Barcelona Districte Cultural\nAtenció: no marxem de pont!!!\nAquesta setmana mantenim l’activitat en els nostres escenaris amb quatre propostes\nSi us quedeu a Barcelona aquesta setmana de ponts, no us preocupeu perquè nosaltres us proposarem no un pla, sinó quatre. Quatre opcions de teatre, dansa i música perquè pugueu gaudir de valent d'espectacles de qualitat, gratuïts i molt a prop de la vostra casa.\nDansa amb ànima i cos de dona i ritmes africans és el que ens proposa la companyia de la jove coreògrafa Aina Lanas en Mawu, una coreografia ballada per sis dones i que parla de la feminitat i de la capacitat que les dones tenen per formar equip. El dimecres pujaran a l'escenari de l'Auditori Sant Martí.\nCançó que manlleva melodies d'aquí i d'allà i que ens transporta a paisatges somiats gràcies a la veu de Raquel Lúa, una jove cantant i compositora que demostra tot el que sap fer en el seu primer disc, Ruegos y demás. Ens ho presentarà el dijous a Cotxeres Borrell.\nUn conte per als més petits, un conte amb la saviesa de Michael Ende (que és qui el va escriure) i de Teatre al Detall, que és qui puja a l'escenari. L'Endrapasomnis és el conte d'una princesa que no pot dormir en un país on tothom somia adormit i despert. Si voleu somiar amb ells us esperen diumenge al Centre Sant Pere\nTeatre de la memòria amb Aina Huguet i Rastres_Argelers, la peça que ha escrit, dirigeix i coprotagonitza i en la qual recupera el drama que van viure milers de refugiats de la Guerra Civil espanyola que arribaven al camp que el govern francès va habilitar a la platja d'Argelers. Serà diumenge a Lluïsos d'*Horta.


Alcoi es tenyeix de verd en favor dels malalts d'ELA | ARA Multimèdia\nAlcoi es tenyeix de verd en favor dels malalts d'ELA\nFont al parc de la Zona Nord.\nLes fonts que es troben il·luminades són la de l'anfiteatre Amando Blanquer (parc zona nord), parc Caramanxel, plaça d'Espanya i la Rosaleda.\nAmb ocasió del Dia Mundial de la Lluita contra l'ELA (aquest divendres 21 de juny) les fonts d'Alcoi i el pont de Sant Jordi s'han il·luminat de verd, tot en solidaritat amb els afectats d'aquesta malaltia. La iniciativa forma part de la campanya "Llum per l'ELA", amb la qual s'anima a la població a fotografiar-se en els edificis de les seues ciutats il·luminats de verd i a difondre-ho en les xarxes socials amb el hastag #LuzporlaELA.\nLa regidora de Polítiques Inclusives, Aranza de Gràcia, incideix en el convenciment de "donar visibilitat a aquesta dura malaltia, ajudar a mantenir la qualitat de vida dels pacients, reforçar el suport als familiars, així com reivindicar la necessitat d'impulsar la investigació en aquesta patologia". De fet, el consistori alcoià ha col·laborat en la lluita contra la malaltia amb activitats com la masterclass solidària de Zumba per l'ELA, o el menjar solidari de l'Associació Valenciana de malalts d'ELA que va acollir Alcoi recentment.


Benvolguts germans i germanes, aquest no està sent un any qualsevol. Moltes persones estan patint la crisi sanitària provocada per la COVID-19 i pels seus efectes en tots els àmbits, especialment en el social i econòmic. El nostre primer pensament i record és per a tots els que ens han deixat, les seves famílies i amics, i també per a totes les persones i entitats que han contribuït amb el seu treball i esforç a mitigar els efectes d´aquesta pandèmia.\nLa solidaritat, la fraternitat i la cooperació entre tots han estat des de sempre eixos que han marcat el camí de l´Església i també, per tant, de la nostra arxidiòcesi. En temps com els que ens toca viure, aquests eixos prenen més valor i tenen més sentit que mai.\nLa col·lecta de la Jornada de Germanor convida els fidels que facin una aportació econòmica extraordinària per fer possible la missió evangelitzadora que l’Església ha rebut del Senyor. Vol dur-la a terme vivint els valors de la solidaritat, de la fraternitat i de la cooperació. Aquesta col·laboració contribueix, doncs, a reforçar el servei de l´Església arxidiocesana i, per tant, de les parròquies, de totes les entitats que en formen part (com la Càritas diocesana i les parroquials), dels mossens i de totes les persones que la integren. Entre tots, amb el nostre temps i recursos, podem anunciar l’Evangeli i ajudar les persones, especialment ara que n’hi ha moltes d’afectades per la duresa de la crisi econòmica provocada per la pandèmia.\nDe tots nosaltres depèn que siguem una gran família, on ens ajudem els uns als altres. Formar part d´aquesta gran família fa que ens sentim acollits i protegits, perquè el Senyor vetlla per tots.\nAmb el vostre suport, la vostra aportació, el vostre temps i la vostra pregària segur que aconseguirem que la família sigui més gran i més forta, i que pugui ajudar els germans i germanes que més ho necessitin.\nAquest esperit de comunió i solidaritat queda reflectit també en el Fons Comú Diocesà, on es reben els diners recaptats a la col·lecta de Germanor, i que es regeix pel principi que tothom aporta segons les seves capacitats i rep segons les seves necessitats. En aquest document podreu veure què rebem i a què destinem totes les aportacions que feu.\nEn aquest dia de l´Església arxidiocesana, d’una banda, vull donar-vos les gràcies per la vostra col·laboració i, d’altra, vull donarvos a conèixer l´esforç que fem entre tots per fer reals els eixos del Pla Pastoral, que aquest curs, sense abandonar l’objectiu dels joves, tindrà com a prioritat l’atenció als pobres i als desvalguts. Gràcies per la vostra solidaritat, fraternitat i cooperació envers l’arxidiòcesi i les seves parròquies. Que Déu us beneeixi i us guardi en la seva pau.


Detectats 18 positius asimptomàtics en els cribratges massius a la ciutat de Lleida - Teleponent\nInici Lleida ciutat Detectats 18 positius asimptomàtics en els cribratges massius a la ciutat de...\nDetectats 18 positius asimptomàtics en els cribratges massius a la ciutat de Lleida\nSalut ha fet un total de 617 PCR als barris de Balàfia, Centre Històric, Pardinyes, Secà de Sant Pere i la Mariola\nSalut ha detectat 18 persones positives de covid-19 asimptomàtiques en els cribratges massius que s’han fet a la ciutat de Lleida del 28 d’agost al 3 de setembre. Això suposa un 2,9% del total de 617 proves PCR que s’han fet en els quatre cribratges adreçats als veïns dels barris de Balàfia, Centre Històric, Pardinyes, Secà de Sant Pere i la Mariola, zones de la ciutat que han tingut una alta incidència del virus sostinguda en el temps.\nAnaven adreçats a persones asimptomàtiques d’entre 18 i 40 anys, així com als seus cercles familiars que haguessin pogut tenir una exposició de risc, i que es volguessin fer la prova de manera voluntària. El barri on s’han fet més proves (199) és Balàfia, que és també, on s’han detectat més positius (10).\nDesprés del primer cribratge a Balàfia, el 28 d’agost, l’1 de setembre es van fer 68 proves als veïns del Centre Històric, el barri on menys gent va acudir a la crida de Salut i la Paeria. D’aquests, se’n van trobar 4 de positius.\nEl 2 de setembre es van fer 188 PCR als veïns dels barris de Pardinyes i del Secà de Sant Pere i només es va detectar 1 positiu. Finalment, el 3 de setembre es va fer un darrer cribratge al barri de la Mariola, amb un total de 162 proves PCR i 3 positius detectats.\nEls cribratges massius a la Regió Sanitària Lleida continuen aquest dilluns a l’Espai MerCAT de Tàrrega i dimarts al Pavelló Onze de Setembre de Mollerussa, ambdós en horari de dos quarts de deu del matí a la una de la tarda i de les tres a les set de la tarda.\nCom en el cas dels realitzats a la ciutat de Lleida, aquests cribratges van adreçats a la població de 18 a 40 anys i els seus convivents, i també a persones amb sospita d’haver viscut una situació de risc de contagi. A més, i com a mesura de prevenció davant l’inici del curs escolar, també s’ha ofert la possibilitat de fer-se la prova PCR al professorat i personal dels centres educatius.\nA la Regió Sanitària Alt Pirineu i Aran, els dies 9 i 15 de setembre de dos quarts de deu del matí a dos quarts de sis de la tarda, està previst un cribratge massiu a Puigcerdà, al Casal d’Avis Sant Domènec, adreçat a persones de 18 a 40 anys que hagin pogut tenir exposicions de risc; personal docent i personal d’administració i serveis dels centres educatius; personal del sector de l’hostaleria i els seus familiars directes, i personal del sector del comerç i els seus familiars directes.\nLa gerent de les regions sanitàries Lleida i Alt Pirineu i Aran, Divina Farreny, recorda que la realització de PCR per si soles no és una solució “màgica” i que cal que vagi acompanyada d’una sèrie d’accions per part de la ciutadania.\nEs refereix així a fer un aïllament preventiu mentre s’espera el resultat; i a fer un aïllament de 10 dies si es confirma el positiu. Així mateix, també es demana que si s’identifica un contacte estret, es faci una quarantena de 14 dies, encara que el resultat sigui negatius.\nFarreny també ha agraït la feina de tots els professionals involucrats per fer possible aquest servei a la ciutadania. ACN\nArticle anteriorSatisfacció a Corbins per l’èxit del primer festival Marges\nArticle següentImposen més de 3.000 sancions a Lleida els darrers mesos


Inici. Responsabilitat Social Universitària\nEsport adaptat en la UA (Publicada 25/10/2016)\nEl Servei d'Esports en coordinació amb el Centre de Suport a l'Estudiant (CSE) augmenta l'oferta d'activitats físiques per a persones que presenten discapacitat en la nostra Universitat.\nMés informació en: https://sd.ua.es/es/actividades/deporte-adaptado.html\nLa UA investiga l'eliminació de contaminants emergents nocius per a la salut i el medi ambient en plantes depuradores (Publicada 25/10/2016)\nAmb l’objectiu d’oferir una tecnologia eficient i sostenible per a l’eliminació de CEs en un 99%, l’Institut Universitari de l’Aigua i les Ciències Ambientals (IUACA) de la Universitat d’Alacant participa des de setembre en el projecte europeu LIFE “Empore”, juntament amb entitats i empreses del sector de la Comunitat Valenciana i l’institut per a la formació sobre l’aigua de la Unesco (Holanda).\nConferència sobre Autoconsum (Publicada 19/10/2016)\nDavant la necessitat de l'increment de les energies renovables en el mix elèctric espanyol, l'autoconsum ha sorgit durant els últims anys com una alternativa real per als consumidors. Els avantatges, el marc legislatiu, els actors rellevants, etc. relacionats amb l'autoconsum es debatran en aquesta jornada.\nLa jornada tindrà lloc el 21 d'octubre de 9:00 a 14:30 h. en el Saló d'Actes de la Politècnica IV i comptarà amb especialistes de la matèria tant de l'àmbit públic com a privat.\nConferència i presentació del llibre: "Anticoncepción, mujeres y género" (Publicada 19/10/2016)\nTERESA ORTIZ GÓMEZ: catedràtica d'Història de la Ciència a la Universitat de Granada.\nAGATA IGNACIUK: llicenciada en Relacions Internacionals Universitat Polònia.\nCoordinadora: M. Teresa Ruiz Cantero, catedràtica de Medicina Preventiva i Salut Pública, coordinadora del Grup d’Investigació de Salut Pública Universitat d'Alacant i integrant de l’IUIEG.\nDivendres, 28 d’octubre de 2016, 19.00 hores, Sala polivalent de l'edifici Sant Ferran, 40. Seu Universitària Ciutat d'Alacant\nII Jornades sobre Diagnòstic i Intervenció en Discapacitat Intel·lectual: Alteracions en la Salut Mental o en la Conducta (Publicada 14/10/2016)\nORGANITZA: Centre Sant Rafael - Fundació Sant Francesc de Borja i el Departament de Treball Social i Serveis Socials de la Universitat d'Alacant.\nLloc: 3 i 4 de novembre 2016. Universitat d'Alacant.\nL'objectiu és afavorir el coneixement i la innovació sobre els models i estratègies d'intervenció actuals en el suport a persones amb discapacitat intel·lectual i altres discapacitats del desenvolupament, amb alteracions en la salut mental i en la conducta, perquè puguen gaudir d'una vida digna i de qualitat.\nPreu: 50 € professionals i 30 € estudiants i persones aturades\nCurs d'identificació, prevenció i intervenció enfront de la violència de gènere (Publicada 14/10/2016)\nCurs: Del 7 a l'11 de novembre 2016\nTermini de preinscripció: del 26 de setembre fins al 28 d'octubre de 2016.\nTermini de matriculació: del 17 d'octubre al 28 d'octubre de 2016.\nX Convocatòria de Beques Fundació Universia Capacites (Publicada 11/10/2016)\nLa concessió de les beques de Mobilitat es resoldrà amb data fi el 7 de novembre de 2016, mentre que les restants modalitats es resoldran el 2 de desembre de 2016.\nCurs "IGUALTAT DE TRACTE EN LA UNIÓ EUROPEA: REFUGIATS, MINORIES I GRUPS VULNERABLES" (Publicada 11/10/2016)\nCurs "IGUALTAT DE TRACTE EN LA UNIÓ EUROPEA: REFUGIATS, MINORIES I GRUPS VULNERABLES"\nDATA: entre el 25 d'octubre i el 25 de novembre de 2016.\nMATRÍCULA: del 5 de setembre fins el 24 d'octubre\nPREU: 10€ (inclou materials)\nUn investigador de la UA desenvolupa una tecnologia per a emetre senals de socors on no hi ha cobertura (Publicada 11/10/2016)\nEl professor de la Universitat d’Alacant José Ángel Berná, ha desenvolupat una nova tecnologia que permet a un telèfon intel·ligent emetre un senyal de socors i facilitar la ubicació exacta del dispositiu en entorns sense cobertura de telefonia mòbil. El sistema, fins al moment un prototip, consisteix en un App per a dispositius Android que utilitza la interfície Wi-Fi del mòbil per a emetre el senyal de socors, i un dispositiu receptor que permet detectar el senyal a distàncies de diversos quilòmetres.\nConvocatòria de beques Fundació ONZE "Oportunitat al talent" 2016 (Publicada 28/07/2016)\nJa està obert el termini d'aquesta nova convocatòria que preveu 20 beques de mobilitat internacional de 6.000 euros cadascuna, 20 beques de màster de 3.000 euros cadascuna, 2 beques de recerca de 25.000 euros cadascuna, 2 beques de doctorat de 12.000 euros cadascuna i 10 beques d'estudi i esport, de 3.000 euros.\nLes sol·licituds per a les beques de mobilitat, màster i postgraus i estudis i esport, hauran de ser dirigides a la Fundació ONZE entre el 13 de Julio i el 3 d'octubre.\nLes sol·licituds per a les beques de doctorat i recerca hauran de ser dirigides a la Fundació ONZE entre el 29 de juliol i el 10 d'octubre.\nLA RESPONSABILITAT SOCIAL EN LES UNIVERSITATS ESPANYOLES (Publicada 26/07/2016)\nPublicació del llibre “LA RESPONSABILITAT SOCIAL EN LES UNIVERSITATS ESPANYOLES 2014-15”, on col·labora la Universitat d’Alacant.\nAquest llibre, en el marc de la línia de recerca desenvolupada per l’Institut Universitari d’Anàlisi Econòmica i Social (IAES), arreplega la situació actual de les Universitats Espanyoles en matèria de Responsabilitat Social, analitza l’evolució en aquests quatre anys en nombrosos aspectes i presenta vuit apartats de conclusions.\nEnllaç descarrega: http://bit.ly/2a4aEov\nLa UA col·labora en el projecte de recuperació del barri La Balanza de Lima (Perú) premiat amb el City to City Award 2016 (Publicada 20/07/2016)\nEl projecte, desenvolupat pel col·lectiu CITIO, al qual pertanyen els estudiants d’Arquitectura de la Universitat d’Alacant, David Fontcuberta i Paula Villar, la Universitat Nacional d’Enginyeria, l’Escola Tècnica Superior d’Arquitectura de Madrid i empreses i entitats locals, ha guanyat el premi City to City Barcelona FAD 2016.\nLa UA llança una campanya de crowdfunding per a posar en marxa una plataforma de prevenció de l'assetjament i el suïcidi (Publicada 20/07/2016)\nEl suïcidi és la tercera causa de mort entre els adolescents de 15 a 19 anys i un dels principals factors de risc és ser víctima o perpetrador d’assetjament escolar. Per això, investigadors de la UA han iniciat una campanya col·laborativa de crowdfunding per a crear la plataforma Life! on organitzacions de prevenció puguen ser alertades de forma anònima davant d’algun tipus de missatge o conducta suïcida a través de les xarxes socials.\nLes universitats públiques de la Comunitat Valenciana i Creu Roja Espanyola firmen un conveni de col·laboració (Publicada 20/07/2016)\nReunió UNIDISVAL: Serveis Recolze Discapacitat de les universitats valencianes Julio 2016 (Publicada 13/07/2016)\nEl Dilluns 11 de Julio de 2016 va tenir lloc en la Universitat d'Alacant una nova edició de les reunions de treball del grup UNIDISVAL, que uneix els serveis de suport als estudiants amb discapacitat de les universitats de la Comunitat Valenciana.\nLa Seu Ciutat d'Alacant acull 'Diàlegs d'Estiu', organitzats per la Conselleria de Transparència (Publicada 13/07/2016)\n'Diàlegs d'Estiu' és una trobada que organitza la Conselleria de Transparència i té la finalitat d’impulsar la reflexió col·lectiva en matèria de transparència, participació ciutadana i política, responsabilitat social i cooperació, així com promoure la imatge pública de la Generalitat com a focus de creativitat i dinamisme per a fer que les institucions valencianes siguen més accessibles a la ciutadania. Aquestes jornades tindran lloc a la Seu de la Universitat d'Alacant (Ramón y Cajal, 4) la setmana vinent, del 18 al 22 de juliol, seran obertes a tota la ciutadania i gratuïtes.\nX Convocatòria de Beques Fundació Universia Capacites (Publicada 04/07/2016)\nBeques que impulsen l'accés, el progrés i la mobilitat internacional universitària d'estudiants amb discapacidad.\nData termini presentació: Fins al 02 de novembre de 2016.\nLliurament de la 10ª edició de Premis d'Edificació Saludable (Publicada 04/07/2016)\nS'informa que l'acte de lliurament de la 10ª Edicion de Premis d'Edificació Saludable serà dimecres que ve 6 de juliol, a les 18:00 hores, en el Museu de la Universitat d'Alacant.\nDIGNITAT I BON TRACTE: DRETS FONAMENTALS EN TOTES LES ETAPES DE LA VIDA (Publicada 13/06/2016)\nConferencia-col·loqui en el dia mundial de la presa de consciència de l'abús i maltracte a les persones majors\nData: Dimecres, 15 de juny de 2016, 18 a 20 h\nLloc: Seu Universitària d'Alacant - Sala Miguel Hernández\nMés informació i inscripcions gratuïtes ací : https://www.cop-cv.org/formacion/3020\nInvestigadors de la Universitat d'Alacant posen en marxa el Projecte Life! per a detectar tendències suïcides en les xarxes socials (Publicada 13/06/2016)\nA Europa, el suïcidi és la causa més freqüent de mort violenta. De fet, més de 800.000 persones moren en el món com a resultat d’un comportament suïcida, segons dades de l’Organització Mundial de Salut (OMS).\nExperts mundials en ciberbulling, baix rendiment o violència participen en el VIII Congrés Internacional de Psicologia i Educació a la Universitat d'Alacant (Publicada 13/06/2016)\nLa Universitat d’Alacant organitza, des del dimecres 15 al divendres 17 de juny del 2016, amb un dens programa en el Paranimf i l’aulari I, el VIII Congrés Internacional de Psicologia i Educació, CIPE2016.\nPREMI A LA MILLOR TESI DOCTORAL RSC/Sostenibilitat (Publicada 07/06/2016)\nLa Càtedra Santander de Responsabilitat Social Corporativa (RSC) de la Universitat de Màlaga, patrocinada pel Banc Santander, ha convocat la quarta edició del Premi a la Millor Tesi Doctoral sobre Responsabilitat Social Corporativa i Sostenibilitat (convocatòria 2016).\nFi termini de presentació de la sol·licitud: 30 de juny de 2016.\nLes Bases del Premi i la Sol·licitud del Premi estan disponibles en el següent enllaç:\nJORNADA "CLIMA, CANVI CLIMÀTIC I ACTIVITAT TURÍSTICA: La importància de la informació atmosfèrica en un sector clau de l'economia" (Publicada 07/06/2016)\nData: 22 de juny de 2016 de 9:30 a 14:30 hores.\nLloc: Edifici El Torrejó de Benidorm.\nEntrada lliure limitada a l'aforament del Saló. Autobús gratuït des de la Universitat d'Alacant.\nOrganitza: Càtedra d'Estudis Turístics Pedro Zaragoza Orts.\nCanvi climàtic i gestió sostenible dels recursos territorials. Propostes de millora i actors implicats (Publicada 25/05/2016)\nÉs exigible un canvi en la gestió dels recursos territorials que ens aprope a la sostenibilitat. D’aquesta forma aconseguiríem no només frenar aquest canvi, sinó, sobretot, adaptar-nos a les possibles conseqüències. En aquest procediment la bona gestió de l’aigua és fonamental.\nData: del 18 al 19 de juliol 2016\nPreu: estudiants i desocupats 40€. General 60€\nLloc: Seu Universitària de Villena (C/ La Tercia, nº 12, 03400 Villena)\nLa Universitat d'Alacant celebra dijous pròxim el Dia Mundial sense Tabac (Publicada 24/05/2016)\nIII EDICIÓ DELS PREMIS ANGIE SIMONIS (Publicada 17/05/2016)\n21/05/2016, dissabte 18:00 h.\nDIVERSITAT celebra la III EDICIÓ DELS PREMIS ANGIE SIMONIS, en els quals es reconeix la trajectòria, de persones, entitats i institucions en la seua lluita en contra de la discriminació, en favor de la igualtat i pels drets de les persones LGTBI. Organitza: DIVERSITAT ALACANT.\nCurs Violència de gènere: concepte, identificació i intervenció. Protocol d'actuació enfront de l'assetjament en la Universitat d'Alacant (Publicada 12/05/2016)\nInscripció: de l'11 al 25 de maig\nDates de celebració: 2 de juny\n"Dansa Sufí & Concert de Ney". Dansa i concert solidaris (Publicada 11/05/2016)\nFab Lab Alacant fa una trucada a projectes per a construir 2 prototips d'emergència per a campaments de refugiats i participar en el festival internacional d'arquitectura ema3 2016. (Publicada 10/05/2016)\nLa data de lliurament és fins al 27 de maig i poden participar tant estudiants com a egressats i professors de l'EPS.\nGEÒGRAFS D'ALACANT AJUDEN A CARTOGRAFIAR ZONES DEVASTADES PEL SISME D'EQUADOR (Publicada 10/05/2016)\nUn grup de geògrafs alacantins, van estar el 25 d'Abril passat en la Universitat d'Alacant, cartografiant en temps real les principals zones d'aquest país sud-americà afectades pel sisme, amb l'objectiu de localitzar edificis i altres estructures que requereixen d'una actuació dels equips d'emergència del país. L'acció ha sigut coordinada pel Col·legi de Geògrafs de la Comunitat Valenciana.\nI JORNADA MULTIDISCIPLINÀRIA EN VIOLÈNCIA DE GÈNERE: DE LA PREVENCIÓ A la INTERVENCIÓ (Publicada 10/05/2016)\nInscripció gratuïta, indicant nom i cognoms, àmbit de treball o\nestudis, assistència parcial o jornada completa, enviar a csp_elx@gva.es .\nTelèfon: 966 913 235. Tota la informació açí\nV JORNADES SALUT I DONA 2016 (Publicada 06/05/2016)\nAlimentació saludable en l'espai universitari (Publicada 04/05/2016)\nEl Gabinet de Nutrició de la UA, ALINUA, en el marc del projecte Universitat Saludable, va a impartir el curs de formació contínua "Alimentació saludable en l'espai universitari" l'11 i 12 de maig de 2016 de 16:00 a 21:00.\nConcert extraordinari de l'OFUA a benefici d'APSA (Publicada 03/05/2016)\nAmb motiu de la celebració del seu X Aniversari, l’Orquestra Filharmònica de la Universitat d’Alacant, oferirà un concert extraordinari al Teatre Principal el pròxim 5 de maig. El concert tindrà un caràcter solidari a benefici d’APSA. Les entrades-donatius es troben a la venda per un preu/donatiu de 15 euros (taquilles e InstantTicket).\nCurs: Innovation, immigration and social entrepreneurship (Publicada 03/05/2016)\nEs tracta d'un curs de 45 hores de durada, que tindrà lloc entre el 9 i el 26 de maig.\nEs revisaran exemples de "bones pràctiques" en la innovació social europea aplicada a la salut, el mig-ambient, la governanza, la immigració, el consum, la mobilitat, l'educació i la indústria; a més a més es va a desenvolupar un taller d'innovació social conjuntament amb Creu Roja.\nLa inscripció i assistència és gratuïta per als estudiants de la UA, que hauran de tenir un bon nivell d'anglès per a participar.\nLa Universitat d'Alacant participa en un projecte Erasmus+ sobre drets humans a la Comunitat Europea (Publicada 25/04/2016)\nEl vicerector de Relacions Internacionals, Juan Llopis, va mantindre el passat divendres una trobada institucional amb representants del projecte HUMREV (Els Drets Humans en una Comunitat de Valors) que s'emmarca en el programa Erasmus+ de la Unió Europea.\nPremis a la innovació tecnològica aplicada a finalitats humanitàries (Publicada 22/04/2016)\nEls premis, organitzats per Cruz Roja, s'atorgaran a desenvolupaments per a dispositius smartphone, corresponents a les categories de "Vida Activa", "Salut Constant".i "Aplicació Infància-Jove".Estan dotats con 4000€ cadascú (anirà acompanyat d'una escultura commemorativa). Final de presentació de projectes: 30 de juny de 2016, 12.00 hores.\nSUPORT ESTUDIANTS. Nova app UACloud. (Publicada 20/04/2016)\nEl Centre de Suport a l'Estudiant (CSE) posa en funcionament la seua nova app en UACloud para:\nRealitzar consultes on-line i sol·licitar entrevistes amb les tècnics del CSE\nConèixer els serveis que presta el CSE (Orientació psicoeducatva, ajudes econòmiques en situacions d'emergència, atenció estudiants amb discapacitat, orientació sexológica. allotjament solidari, etc)\nConsultar i sol·licitar adaptacions curriculars\nMés info: Centre de Suport a l'Estudiant (CSE). Edif. Ciències Socials. Tlf. 965909402 <cae.apoyo@ua.es>\nEl Poble Gitano es reivindica a la Universitat d'Alacant (Publicada 20/04/2016)\nXVIII Marató d'Ocupació i Autoocupació (Publicada 19/04/2016)\nEl pròxim 27 d'abril, de 9.00h a 18.00h, en l'Aulari II de la UA, se celebra la XVIII Marató d'Ocupació i Autoocupació.\n"Vaja fauna!" (Publicada 15/04/2016)\nDates : 22 d'abril de 2016\nHorari : 18:30 h.\nMuseu de la Biodiversitat. Ibi (Alacant)\nEl Museu de la Biodiversitat d'Ibi i el Jardí Botànic de l'Estació Biològica de Torretes de la Universitat d'Alacant i Ajuntament d'Ibi, organitzen sessions de cuentacuentos per a tota la família sota el lema "Descobreix la Biodiversitat a través dels contes". Aquest nou projecte conjunt d'ambdues institucions té com a objectiu fomentar la lectura i enriquir la consciència ambiental dels més xicotets a través de la literatura.\nI EDICIÓ "REPTE UNIVERSITARI SALUDABLE" (Publicada 15/04/2016)\nEl repte de 45 dies de durada començarà el 18 d'abril fins al 29 de maig de 2016 i la participació serà gratuïta.\nPer a poder participar seguir els passos que apareixen en els documents que s'adjunten.\nDIÀLEGS DES DE LA CIUTADANIA. ALIMENTANT IDEES (Publicada 13/04/2016)\nLA FILLA DEL TEMPS (Publicada 12/04/2016)\n14/04/2016, dijous 19:30 h.\nPresentació del llibre “La hija del tiempo” de José Luis Escobar, reconegut advocat i escriptor. Intervé: Manuel Avilés Gómez, Autor de diversos llibres relacionats amb el terrorisme, i conductor i analista literari en un programa sobre literatura en Onda Cero, i Pep Rubio, de la Universitat d'Alacant.\nLA DIVERSITAT EN PRIMERA PERSONA (Publicada 12/04/2016)\n“Pregunta'm, que no mossegue”. Amb aquesta jornada es pretén donar visibilitat a les persones amb discapacitat. Ells són els protagonistes i, sobre la base de les seues experiències, es van a anar desgranant els principals temes: “ciutat, oci i temps lliure”; “família i vida en parella”; “educació i ocupació”; i “emprendimiento”. Organitza: Observatori per a la Igualtat d'Oportunitats de la UA en col·laboració amb la Seu Ciutat d'Alacant.\nEXPOSICIÓ FOTOGRÀFICA"SALTANDO LAS BARRERAS DE LA DISCAPACIDAD..." BON CAMÍ! (Publicada 29/01/2016)\nSeu Universitària de Villena. Data: de l'1 al 15 de febrer de 2016. Lloc: Vestíbul de la Casa de Cultura de Villena - Kakv\nVolem mostrar al món el nostre viatge al Camí de Santiago. Un grup de 36 persones, de les quals 12 érem persones amb discapacitat. Els 24 restants eren voluntaris de dues associacions villenencas. Vam emprendre una aventura, realitzar el camí de Sant Jaume del 5 a l'11 d'octubre de 2015.\nPÀGINA WEB DE LA UA CONTRA LA VIOLÈNCIA DE GÈNERE (Publicada 29/01/2016)\nLa pàgina web ofereix recursos i informació d'interès per a la detecció, prevenció i intervenció enfront de possibles situacions d'assetjament sexual, assetjament per raó de sexe i assetjament per orientació sexual que pogueren donar-se en el nostre entorn de treball i estudi. En ella, es destaquen els elements més rellevants del procediment que se segueix quan s'activa el Protocol específic que per a aquestes situacions va aprovar el juny passat el Consell de Govern.\nDiploma de ACNUR als alumnes de l'Àrea d'Estudis Àrabs i Islàmics (Publicada 22/01/2016)\nEl comité espanyol d'ACNUR, Alt Comissionat de les Nacions Unides per als Refugiats, atorga diploma de COL·LABORADORS als alumnes de l'Àrea d'Estudis Àrabs i Islàmics de la Universitat d'Alacant en reconeixement i agraïment pel seu suport en l'Emergència de Síria.\nEls alumnes van recaptar 1.200 euros en el transcurs de les III Jornades Culturals Àrabs i Islàmiques.\nSecretariat de Projecció Internacional i Cooperació\nÚltima actualització: 25-Oct-2016 09:43:38


Vuit presos són traslladats de la presó de Mas d'Enric a altres centres després d'un incident divendres\nActualitzada 13/06/2016 a les 14:35\nLa resta d'interns, tots pertanyents al mòdul 2, continuen en règim d'aïllament. A raó de l'incident, els treballadors van haver d'allargar el torn per assegurar que la situació no es complicava si hi havia nous moments de tensió. Els sindicats apunten que fa falta personal al centre de Mas d'Enric, especialment en horari nocturn, quan només hi treballen 9 persones. En el moment dels incidents de divendres, hi treballaven entre 25 i 30 treballadors. Segons el delegat de Comissions Obreres Ángel Urbano, "és evident que hi ha mancances estructurals importantíssimes" i que, a més de personal, també s'ha de parlar de "protocol, seguretat i autoprotecció".L'incident ha passat només uns dies després que s'hagués d'evacuar precisament el mòdul 2 del centre penitenciari perquè un intern havia calat foc a la seva cel·la, de matinada. El foc va obligar a evacuar els 90 interns. Els serveis mèdics van haver de traslladar cinc presos als hospitals de Santa Tecla i Joan XXIII per inhalació de fum, entre ells, el que va provocar l'incendi.\nSituació de tensió a Mas Enric per l‘obertura d’un expedient a un pres


La higiene nasal en els nadons | Bezzia\nMaria Jose Roldan | 05/09/2021 11:36 | Nadons\nLa higiene nasal en els nadons és una tasca que han de dur els pares de manera acurada i delicada. És important realitzar aquesta higiene habitualment, sobretot quan el petit està constipat. El poder netejar les fosses nasals pot ajudar a que el nadó pugui respirar millor, cosa que és clau a l'hora que dormin el millor possible.\nEn el següent article et vam parlar una mica més de la higiene nasal en els nadons i les pautes a seguir per a realitzar-la de la millor manera possible.\n1 Quan s'ha de realitzar la higiene nasal als nadons\n2 Passos a l'hora de realitzar una correcta higiene nasal en els nadons\nQuan s'ha de realitzar la higiene nasal als nadons\nAquesta higiene s'ha de fer d'una manera habitual per eliminar tota la mucositat possible i netejar les fosses nasals. En el cas que el nadó es trobi refredat, els pares han de fer aquesta higiene de manera acurada i aconseguir que el petit pugui respirar el millor possible. El eliminar la major mucositat possible també és important perquè el petit no arribi a patir certes malalties com la sinusitis.\nA part de la higiene nasal, els pares poden optar per posar un humidificador a l'habitació per mantenir un ambient humit i evitar una congestió a les fosses nasals de el nadó. En els mesos d'hivern ia causa de la calefacció, l'ambient es resseca en excés i la congestió pot anar a pitjor, d'aquí la importància d'utilitzar un humidificador.\nPassos a l'hora de realitzar una correcta higiene nasal en els nadons\nEl primer que han de fer els pares és reclinar al seu fill, en una superfície que sigui tova i còmoda. El següent que han de fer els pares és aconseguir que el seu fill es trobi el més relaxat possible. Per a això, és bo comptar amb l'ajuda de la parella o d'una altra persona.\nTot seguit i d'afegir un parell de gotes de sèrum fisiològic en les dues fosses nasals. El sèrum ajuda a eliminar la mucositat que hi hagi acumulada i d'aquesta manera aconseguir que el petit pugui respirar molt millor. A part de l'sèrum, els pares també poden utilitzar una solució salina que ajudi a netejar perfectament el nas.\nEl famós aspirador sol ser motiu de controvèrsia i només es recomana usar-lo en el cas que la mucositat sigui massa important. Cal tenir molta cura a l'hora d'usar-lo ja que si es fa servir de manera brusca, pot arribar a causar lesions a l'oïda com és el cas de l'otitis. De tota manera, els experts aconsellen l'ús de sèrum sempre que sigui possible.\nEn definitiva, la higiene nasal és molt important durant els primers mesos de vida de la petita. Com ja t'hem comentat més amunt, és una cosa que s'ha de fer de manera acurada per evitar que el nadó es posi massa nerviós. La higiene s'ha de realitzar amb el petit totalment relaxat i aplicar en la gran majoria dels casos, sèrum fisiològic o una solució salina. La congestió als nadons és una cosa bastant habitual, D'aquí la importància de realitzar una bona higiene que permeti acabar amb l'excés de mucositat de les fosses nasals.\nRuta completa cap a l'article: Bezzia » mares » Nadons » La higiene nasal en els nadons\nTires de pollastre amb pebrot vermell i ametlles


La calor no ens frena!\nFinalitzem un nou més on la forta calor a sigut la protagonista principal. No obstant, això no ens ha frenat i hem seguit treballant de valent. A continuació us fem arribar una breu descripció d’algunes de les accions més destacades que hem dut a terme al llarg del mes de juliol, així com algunes de les activitats que es duran a terme en els municipis de la comarca durant l’agost.\nACCIONS DEL MES DE JUNY\n-El dimecres dia 20 de juliol es va dur a terme la formalització de l’adhesió del Consell Comarcal del Vallès Oriental al Consorci de Promoció Enoturística del territori DO Alella i la presentació de la publicació “50 propostes de turisme gastronòmic”, fet que reforça l’aposta del Vallès Oriental pel turisme gastronòmic, de qualitat i proximitat.\n-Formació empreses SICTED\nDimecres dia 20 a la tarda, a Sant Celoni, es va dur a terme dues sessions de formació, per a les empreses i entitats que participen en el projecte SICTED, sobre el funcionament de Google Drive.\n-Edició del nou mapa turístic del Vallès Oriental\nS’ha editat un nou mapa turístic de la comarca en el que el visitant i el turista trobarà una proposta turística d’un recurs de cada un dels municipis que formen el Vallès Oriental; informació del les oficines de turisme, centres d’informació i punts d’informació turística del Vallès Oriental i un mapa on localitzar els recursos proposats.\nEl mapa s’ha editat en català i castellà i properament es farà la traducció a l’anglès i francès.\n-Reunió del Plenari Tècnic-Privat de turisme\nEl divendres dia 22 de juliol s’ha portat a terme un nou Plenari Tècnic – Privat de turisme, en el que s’ha explicat en quin punt estem actualment en els diferents projectes que es porten a terme des del Servei de Turisme del Consell Comarcal del Vallès Oriental.\n-Publicat Estadístiques de turisme 2015. Barcelona: ciutat i entorn: que recull les principals dades de l’activitat turística. Per segon any consecutiu aquesta publicació s’edita conjuntament entre l’Ajuntament de Barcelona, la Diputació de Barcelona i el Consorci Turisme de Barcelona.\n-Màster en Turisme i Humanitats\nUs fem arribar la següent informació que hem rebut des de l'Escola Universitària de Turisme i Direcció Hotelera de la Universitat Autònoma de Barcelona sobre el Màster en Turisme i Humanitats:\nAquest màster és una iniciativa per formar professionals que aportin valor afegit i innovació als productes i serveis turístics, i compta amb el suport del Consorci de Turisme de Barcelona.\n-Curs de redacció de textos interpretatius, o com aconseguir missatges efectius per a la difusió del patrimoni.\nMés infromació: patrimoni@ajlagarriga.cat\nAGENDA TURÍSTICA D'AGOST\nAlgunes de les propostes turístiques del més d'agost són:\nDel 5 al 8 d'Agost de 2016\nDel 15 al 17 d'Agost de 2016\nDel 26 d'Agost al 5 de Setembre de 2016\nDel 26 al 28 d'Agost de 2016\nFesta Major de la Verge de la Salut a Cànoves i Samalús\nNits d'estiu a la Casa del Bosc - recital multidisciplinar


Boom (edició en català) - Librerías Espacio Lector Nobel\nBoom (edició en català). La guerra dels colors\nUn llibre il·lustrat de Ximo Abadia per explicar l'absurd de les guerres, de les dictadures i de qualsevol atac violent. Un àlbum il·lustrat per explicar el terrorisme amb l'estil únic de Ximo Abadia. Un dels grans mals del segle XXI és el terrorisme i el xoc d'ideologies. En aquest llibre, l'autor és capaç de tractar un tema tan delicat com la guerra i ens explica d'una manera molt natural per. directa la idea de conflicte, amb la potència visual que caracteritza els seus projectes.


PP i C’s critiquen el pessebre de Colau\nper Redacció 24 de novembre de 2018 17:42\nEls grups municipals del PP i C’s no estan gens contents amb el pessebre que l’Ajuntament de Barcelona ha instal·lat a la plaça Sant Jaume. La presentació del pessebre, feta aquest divendres, ja va provocar diverses reaccions adverses entre ciutadans que s’hi van acostar, sobretot per unes rampes d’accés a l’obra, que rellisquen si estan mullades.\nLes crítiques de PP i C’s, no obstant, estan dirigides a la part artística. “El pessebre de Colau a plaça Sant Jaume és una burla al Nadal, als barcelonins i a la pròpia tradició”, ha assegurat el líder popular al l’Ajuntament, Alberto Fernández. El PP ja ha anunciat que a la propera Comissió de Cultura en demanarà la retirada i la seva substitució per un pessebre tradicional. “Confiem que amb el suport de la resta de l’oposició, l’alcaldessa entengui que Barcelona no necessita fer experiments al Nadal com convertir les figures del pessebre en cadires”.\nPer la seva banda, la presidenta de C’s al consistori, Carina Mejías, ha acusat Colau de “fer el ridícul i convertir el Nadal en el solstici d’hivern amb la intenció d’acabar amb la tradició religiosa”. Mejías ha descrit el pessebre de “muntatge vergonyós” i ha criticat que l’equip de Govern intenti “imposar la seva ideologia laicista”. També ha lamentat que cada any l’Associació de Pessebristes de Barcelona ha de buscar un espai alternatiu per exhibir el pessebre tradicional.


A Catalunya, la democràcia s’ha après a l’escola\nComunicat del Consell Escolar de Catalunya\nA Catalunya, la democràcia s'ha après a l'escola. En ple franquisme, aprofitant les escletxes de la dictadura, la renovació pedagògica va fer possible que els mestres conreessin els valors democràtics en els centres educatius, com illes de llibertat enmig de la foscor. Aquest pòsit educatiu va ser cabdal per construir un sistema polític basat en drets i deures i per forjar uns principis de ciutadania, que són la base de la convivència en societats culturalment diverses.\nSom un sol poble gràcies a l'escola. Infants i joves han esdevingut durant la seva escolarització ciutadans d'un país plural i integrador. La llengua i la cultura catalanes, així com els valors democràtics, han constituït el cor d'un procés d'ensenyament i aprenentatge que ha permès desenvolupar les competències i els coneixements de cadascú en el marc dels plans d'estudi i han fet de tots els alumnes ciutadans de ple dret.\nEn un món global, les competències lingüístiques resulten fonamentals per garantir la comunicació i enriquir les persones. El plurilingüisme de l'escola catalana, entès com un tractament integral de les llengües, s'orienta en aquesta direcció. La presència del català, el castellà i les llengües estrangeres en els currículums acadèmics així ho acredita. En un marc d’interculturalitat, els centres estan fent un gran esforç per reconèixer i incorporar en els projectes educatius les llengües familiars dels seus alumnes.\nLes proves de competències bàsiques de 6è d'educació primària i de 4t d'educació secundària obligatòria, que dissenya, aplica i avalua el Consell Superior d'Avaluació, acrediten un nivell equiparable de català i de castellà, i una clara progressió en la tercera llengua. El Ministeri d’Educació, Cultura i Esport va dur a terme unes avaluacions generals de diagnòstic (EGD) al 2009 a 4t d’educació primària i al 2010 al 2n curs d’ESO. La puntuació de la competència de comunicació lingüística en llengua castellana dels alumnes catalans va ser superior a la mitjana espanyola. Per tant, podem afirmar que les competències plurilingües dels alumnes de Catalunya es desenvolupen positivament, tal com reclamen una societat oberta i una economia del coneixement.\nEl Consell Escolar de Catalunya reconeix la bona feina dels docents i de la comunitat educativa durant tots aquests anys, al servei dels infants i els joves. En els moments decisius, quan la cohesió social del país podia trencar-se per motius lingüístics o, més recentment, amb la nova immigració, vam assumir amb coratge la nostra responsabilitat. El millor antídot davant les mentides i les acusacions infundades d'aquells que no poden acceptar la solidesa del sistema educatiu és seguir construint Catalunya des de l'escola, amb passió i esperit crític. Perquè l'escola catalana ha estat i continuarà sent el motor d’inclusió social del nostre poble.\nValoració del LAB(Tred)17\nAquí tens la valoració de la Comissió Organitzadora. Més endavant adjuntarem les valoracions dels participants, recollides amb el formulari.\n“Compartir per aprendre” 38ena Escola d’Estiu del Vallès Occidental\nLa primera setmana de juliol, entre el 3 i el 7, més de 350 mestres es van trobar a la Universitat Autònoma de Bellaterra (UAB) per participar en els cursos que la Comissió d’Escola d’Estiu del Vallès Occidental, encapçalada per l’Associació de Mestres Alexandre Galí, havia preparat per impulsar la innovació i la renovació, per aprendre, compartir... bases d’una bona professionalitat educativa.\nVan ser vint propostes presencials d’arts plàstiques, noves tecnologies, literatura, atenció a les necessitats específiques dels infants, control de l’estrès , ball, intel•ligències, matemàtiques divertides, màgia...\nTots els cursos presencials varen tenir un nombre considerable d’alumnes que anaven de la desena fins la trentena en els cas dels més nombrosos. En aquesta ocasió les hores de formació es van ampliar fins a 30 per tal de cobrir la demanda del Departament d’Ensenyament de cursos de formació per a interins i substituts, relacionats amb el cobrament del mes de juliol.\nLa conferència inaugural a càrrec de Montserrat Castelló, el dilluns 3 de juliol a les 12h a l’auditori de la Facultat de Lletres, va ser un èxit. La Montserrat va explorar i eixamplar el títol de l’Escola d’Estiu: “Compartir per Aprendre” on l’intercanvi i la col•laboració i els ajuts entre infants i mestres i entre iguals fan possible la màgia de l’aprenentatge, fet que no sempre és immediat a la intervenció perquè necessita temps per pair-se i fer-se essencial.\nPer concloure l’activitat de l’Escola d’Estiu, es va fer un esmorzar sota els porxos dels mòduls de l’Escola de Mestres on tots els alumnes van recupera una mica les forces.\nCap a la 39ena Escola d’Estiu, 2018!


"From Texas to Arbúcies", 15/10 - Sputnik\n09/10/2013: "From Texas to Arbúcies", 15/10\nDIMARTS 15 D'OCTUBRE, A LES 0.0h -canal 33-\n"From Texas to Arbúcies"\nWill Johnson és un compositor, cantant i guitarrista de Texas amb una llarga trajectòria al capdavant de bandes de folk i rock de prestigi. Anímic són un grup de música folk que després d’uns anys treballant al marge de la indústria discogràfica, comença a fer-se popular. Els membres del grup viuen tots junts en una casa al peu de Montserrat.\nWill Johnson i Anímic no s’han vist mai. No es coneixen. Però a iniciativa del festival PopArb, a l’estiu del 2010 faran una gira junts. I per preparar-la, es tanquen deu dies a la casa d’Anímic, a Collbató.\nEl documental “From Texas to Arbúcies” és la crònica de la trobada entre Will Johnson i Anímic. Un músic dels Estats Units i un grup català que a partir d’una col•laboració insòlita acaben compartint molt més que música. El tràiler del documental es pot veure aquí.\nEl documental, signat per les productores Nanouk Films i La Gran Evasió, ha comptat amb la col•laboració de TV3 i es va estrenar al festival festival In-Edit.\nAquest programa estarà disponible en streaming a la web durant els set dies posteriors a la seva emissió -l'streaming només serà accessible des del territori espanyol-


Eve Scarle - Outcomes from a MD CR ...\nby TIC Girona\nCoBooCo.com - Online collaboration ...\nby CoBooCo Ltd\nS'ha presentat a l'Antena de Manlleu de la Cambra de Comerç de Barcelona, l'estudi sobre les necessitats dels polígons d'activitat econòmica de l'àmbit de l'Antena de Manlleu. Aquesta obra de referència permet captar una instantània de la situació actual dels polígons de la zona, en particular en matèria de mobilitat i manteniment.\nL’àmbit de l’Antena Manlleu està format per 15 municipis, situats al nord-oest de la comarca d’Osona. Compta amb una extensió total de 336 Km2 i una població de 58.112 habitants. Aquest territori configura una realitat socioeconòmica amb algunes especificitats que el diferencia de la resta de, municipis de la comarca, situats pròpiament a la plana de Vic, i dels municipis del Lluçanès i del Moianès. L’àmbit de l’Antena Manlleu ( vegeu Mapa 1) inclou els municipis de la Vall del Bisaura (Santa Maria de Besora, Sant Quirze de Besora, Montesquiu i Sora), el municipi d’Orís, els de la Vall del Ges (Sant Pere de Torelló, Sant Vicenç de Torelló i Torelló), els municipis de la Vall del Ter i del Voltreganès (Sant Hipòlit de Voltregà, Masies de Voltregà, Santa Cecília de Voltregà, Manlleu, Roda de Ter, les Masies de Roda), i Santa Maria de Corcó, als peus del Cabrerès. Medi físic Forts pendents i baixa disponibilitat d’aigua al nord de l’àmbit de l’Antena Manlleu Cursos fluvials i valls: el Ter com a espai de localització de la indústria Condicionant de les infraestructures de comunicació Història econòmica i industrial de la comarca La tradició industrial de la comarca al s. XIX i XX condiciona localització d’activitats econòmiques als cursos fluvials, a les valls. L’aigua com a recurs energètic. Forta implantació d'indústria a la llera del Ter Urbanisme La planificació urbanística (o l’absència d’aquesta) té un efecte directe sobre els PAEs. 3 etapes urbanísticament parlant: A . Final període Dictadura (generalment sense planificació urbanística) anys 60-70s B . Transició 80s – finals dels anys 90s – primeres figures de planejament i normatives. Insuficient regulació. C . 2002-2009 Revisió de NNSS, PGOU. Inici planificació amb major coherència Infraestructures Inauguració (C-37, eix Bracons) i reforma d’infraestructures (C-17) desencallen creació de nous PAEs. Presentacio estudi poligons Manlleu\nNecessitats dels polígons d’Activitat Econòmica de l’àmbit de l’Antena Manlleu 22 de juliol de 2010 Presentació de l’Estudi\nDESCRIPCIÓ DE L’ANTENA DE MANLLEU ÀMBIT DE L’ANTENA MANLLEU

les Masies de Roda

les Masies de Voltregà

Manlleu

Montesquiu

Orís

Roda de Ter

Sant Hipòlit de Voltregà

Sant Pere de Torelló

Sant Quirze de Besora

Sant Vicenç de Torelló

Santa Cecília de Voltregà

Santa Maria de Besora

Santa Maria de Corcó

Sora

Torelló

\nActivitat econòmica per sectors econòmics empreses i afiliats (Règim General) ACTIVITAT ECONÓMICA\nActivitat econòmica Sectors, econòmics empreses i afiliats (Règim Especial Treballadors Autònoms, RETA) ACTIVITAT ECONÓMICA\nCARACTERÍSTIQUES DELS POLÍGONS INDUSTRIALS AL TERRITORI DE L’ANTENA DE MANLLEU Factors que expliquen la dispersió i localització dels polígons Medi físic Història econòmica i industrial de la comarca Urbanisme Infraestructures\n

69 Polígons d’Activitat Econòmica

Superfície total aprox. 510 ha

Superfície mitjana: 7,5 ha

CARACTERÍSTIQUES DELS POLÍGONS INDUSTRIALS AL TERRITORI DE L’ANTENA DE MANLLEU\nPLANEJAMENT URBANÍSTIC Etapes i efecte sobre PAEs 1r període Anys 60-70 i principis 80s Concentració activitats al voltant d’espais industrials existents o nous, sense planificació prèvia. 2n període 1983-2002 A partir de 1983. Inici planificació urbanística Dèficits no resolts als polígons antics ni als de nova creació 3r període 2002 – 2009 Procés de modificació planejament vigent. Polígons actuals menys dispersos Millors infraestructures i serveis CARACTERÍSTIQUES DELS POLÍGONS INDUSTRIALS AL TERRITORI DE L’ANTENA DE MANLLEU\nEl tipus de polígons i les activitats que s’hi localitzen: CARACTERÍSTIQUES DELS POLÍGONS INDUSTRIALS AL TERRITORI DE L’ANTENA DE MANLLEU 100 69 5,8 4 Altres (graveres) 2,9 2 Polígons nous executats 10,1 7 Polígons pendents de desenvolupar 10,1 7 Colònies reconvertides 20,3 14 Polígons d'Activitat Econòmica empresa o grup empresarial únic ( aïllats ) 50,7 35 Polígons d'Activitat Econòmica amb activitats de diversos sectors econòmics (micro, petita i mitjana empresa) % Num. Tipologia de Polígon d’Activitat Econòmica\n1. Localització 2. Característiques PAE (tipus polígon, empreses principals, configuració urbana, etc) 3. Estat general del PAE i VALORACIÓ dels accessos, viari, senyalització i neteja i manteniment. PRINCIPALS NECESSITATS DE MANTENIMENT POLÍGONS INDUSTRIALS AL TERRITORI DE L’ANTENA DE MANLLEU En el document s’exposa, per a cada Polígon d’Activitat :\nPRINCIPALS NECESSITATS DE MANTENIMENT POLÍGONS INDUSTRIALS AL TERRITORI DE L’ANTENA DE MANLLEU\n4. Recull d’ incidències particulars i propostes de solució per aquestes incidències PRINCIPALS NECESSITATS DE MANTENIMENT POLÍGONS INDUSTRIALS AL TERRITORI DE L’ANTENA DE MANLLEU\nMOBILITAT :Total població, desplaçaments per motius de treball i característiques demogràfiques\nMOBILITAT : Comarca de residència de la població que fa desplaçaments per treball del sector de la indústria amb destinació als municipis de l’Antena Manlleu\nMOBILITAT : Distribució segons l’origen dels desplaçaments\nMobilitat : repartiment modal\nMobilitat : Dinàmiques temporals de la mobilitat\nActuacions urbanístiques; 4 tipus d’actuacions actualment que s’estan desenvolpant: 1. Millorar i consolidar urbanísticament alguns dels polígons existents 2. Actuacions tendents a legalitzar urbanísticament alguns dels polígons existents. 3. Promoció de nous polígons per a implementar les indústries localitzades als nuclis urbans. 4. Remodelació d’ alguns polígons existents i creació de nous a la perifèria dels cascs urbans, L’àmbit de l’Antena de Manlleu disposarà en un futur d’unes 192 ha de sòl lliure per a activitats econòmiques. CONCLUSIONS\nNecessitats dels polígons d’Activitat Econòmica de l’àmbit de l’Antena Manlleu 22 de juliol de 2010 Moltes gràcies\nAccesibilidad Digital Completa Colciencias 144\nCoBooCo.com - Online collaboration & Contact Management Platform for Businesses


Xeresa impulsarà una campanya informativa sobre les normes de gestió de la marjal - Diari Serpis\nXeresa impulsarà una campanya informativa sobre les normes de gestió de la marjal\n– L’Ajuntament de Xeresa realitzarà una campanya per a informar el veïnat sobre la normativa que afecta a les parcel·les de la marjal\nL’any 2014, la Generalitat publica per primera vegada sobre la declaració i regulació de les Zones Especials de Conservació, la marjal de la Safor va ser una de les zones declarades com a Zona Especial de Conservació.\nL’Ajuntament de Xeresa va presentar aquest any una sèrie d’al·legacions, els ajuntaments de Xeraco i Tavernes de la Valldigna es van adherir a aquestes al·legacions presentades per Xeresa. Tot i que no es va rebre resposta, algunes d’elles es van tindre en compte a la següent proposta de normativa.\nL’any 2017 la Generalitat va publicar la versió preliminar del projecte de Decret del Consell per novament declarar i regular com a Zona Especial de Conservació la marjal de la Safor i en el 2018, l’Ajuntament torna a presentar noves al·legacions i comença a negociar amb la Conselleria de Medi Ambient. Així es va aconseguir que per exemple s’eliminara la prohibició de canalitzar séquies i canals o la prohibició d’usar herbicides per a la neteja de marges, o la creació d’un consorci.\nA finals del 2020 s’aprova definitivament aquesta normativa tenint en compte les al·legacions i negociacions realitzades des de l’Ajuntament de Xeresa.\nEn els pròxims dies, l’Ajuntament de Xeresa repartirà un díptic amb l’explicació detallada de la normativa de gestió de la marjal i convocarà diverses reunions de grups per a informar als propietaris de parcel·les de la marjal.\nXeresa impulsa la campanya informativa sobre les normes de gestió de la marjal\nArticle anteriorLa Safor arriba a una incidència acumulada de 25,60 casos per cada 100.000 habitants al límit de la nova normalitat\nArticle següentTavernes aposta fermament per la Via Verda pel traçat de l’antic trenet Carcaixent-Dénia